Buhez ar Zent. pages 213, 214, 215. Encyclopédie Marikavel.\npages 213, 214, 215\nSiril, ginidik eus Jeruzalem, a oe savet eno. An eskob Maker hen greas avieler er bla 335; an eskob Maxim (hen belegas dek vla goude, hag a roas d'ezan da gelenn an dud a oa o c'hedal ar vadeziant. Ter gentel warn-ugent, savet d'eze gantan, a zo deut betek ennomp.\nWar-dro ar bla 350, e oe hanvet da eskob en Jeruzalem. Adalek neuze, an Arianed a glaskas trabas outan dalc'h-mat. An impalaer Konstans, laket droug ennan gant Akas, eskob arian Sezare, hen harluas diou wech, er bla 358 hag er bla 360.\nAn impalaer Valans hen harluas evit an dervet gwech, er bla 367; war bemp bla ha tregont ma oe eskob, e tremenas c'houezek aneze en harlu.\nEn e arnzer, etre 361 ha 363, e klaskas an impalaer Julian adsevel templ Jeruzalem, diskaret gant an impalaer Titus (70).\nJezuz-Krist en devoa lavaret e vije diskaret ha ne chomje ket eur men anezan war eun all. Julian, kristen dre e vadeziant, ha pagan dre e oberou, a c'hoantaas tapout Doue da c'haouiad. Rei a reas urziou, lakat a reas ar Juzevien da drei a-du gantan; en em gargan a reas e-unan da glask tud ha treo; fïziout a reas al labour en e vignon Alypius, o lakat etre e zaouarn holl densoriou ar gouarnamant.\nAr Judevien, o klevet eun hevelep neventi, a dridas gant ar joa; diredek a rejont, a bep tu, da rei an dorn, hag e stagjod gant al labour.\nKristenien Jeruzalem, o welet lorc'h ar Judevien, a gemere aon : « Ne lakfont ket eur men war eun all, a lavare d'eze Siril. »\nGwir a lavare. Eur c'hoz tamm moger bennak, hag a chome c'hoaz en o zav, abaoue dismantr Titus, a oe peur-ziskaret, hag en doare-ze, komz Hon Zalver a deuas da wir, ger evit ger.\nKerkent en em lakjod da doullan, evit diazezan ar mogeriou neve. N'oa ket peurc'hrêt al labour-ze ma c'hoarvezas tôliou hag a spontas al labourerien. Aveliou a stlabeas o zreo hag an douar a grenas.\nEun nebeut deveziou goude, al labourerien a welas boulou tan o tont eus an douar hag o redek war o lerc'h; darn aneze a oe devet, darn-all mouget gant ar moged; darn-all a redas, gant ar spouroun, da guzet en iliz tostan. Derc'hel rejod c'hoaz gant al labour, mes an tan a oe gwelet ouspen eur wech o tont eus an douar, ar pez a lakas ar Judevien o-unan da fallgaloni.\nKement-man a zo komzou anezan, n'eo ket hepken en skridou ar gristenien, mes zoken en skridou an heretiked, ar judevien hag ar baganed. An impalaer Julian en devoe eun tamm brao a vez war-lerc'h an tôl-ze. Nebeut goude, en eur brezel, e oe skoet gant eur bir, «hag e varo, eme sant Gregor Nazianz, a roas ar vue d'ar rest eus ar bed.»\nSiril a varvas gant e zek vla ha tri-ugent. Eskob oa pemp bla ha tregont a oa. Leon XIII a roas d'ezan al lez-hano a zoktor hag a gemennas lavaret e ofls hag e oferen dre an Iliz a-bez.\nOber a rêr pep tra evit skuizan an Otrou Doue, evit lakat anezan da zilezel e garg, evit teuler anezan er-mêz eus ar vro, evit ober d'ezan chom en e varadoz; ha daoust da ze, Doue a zalc'h da ziskouez e c'halloud. Ar Judevien o devoa laket Jezuz-Krist hag e verzerien gentan d'ar maro; flastret int bet; o zempl a zo bet tangwallet, o c'her dismantret, hag abaoue naontek kant vla m'eo 'n em gavet an dra-ze, kaer o deus kaout danve, kaer o deus kaout skoazel, n'o deus ket gellet na n'hellfont biken dont a benn da ziazezan a-neve o rouantelez war an douar-man. Klasket o deus eur wech, n'int ket prest da glask diou. Skrijus oa ar pez o devoa grêt; euzus eo ar malloz a gerz d'o heul.\nImpalaered Rom, epad 250 vla, a reas pep tra, an eil goude egile, evit diskar an Iliz. Eun amzer a deuas hag o zrôn a oe diskaret. Klasket o devoa trec'hi Jezuz-Krist; Jezuz-Krist en devoa o zrec'het, evel ma trec'h ha ma trec'ho bepred kement hini a raïo brezel d'ezan.\nMa ne ve ket nerzus awalc'h e Galon-Zakr evit chachan an holl betek ennan, e zivrec'h a vo hirr awalc'h evit ne chomo ket unan hep paean e zle d'e justis.


Pajenn:Catechis, 1817.djvu/53 - Wikimammenn\nma a reont dezàn ar Groas voar e diou scoa ; mæs re bonner eo ar bec’h : obligea a reont un estranjour, Simon, d’en sicour da douguen e groas voar ar Menez. Ur foul a dud hac a vroaguez a heulie Jesus ; ar groaguez a sculie daëlo ; Jesus a lavaras deze : groaguez a Jerusalem, n’en deo quet voar nòn-me e tleet scuil daëlo, mæs voar noc’h oc’h-unan ha voar ho pugale. Voar lerc’h Jesus e voa daou laër condaonet d’ar maro. Pa arruas Jesus voar menez calvar, e voe divisquet, e dillat a voe partaget en peder loden etre ar soudardet ; mæs e saë hep groui a voe tennet d’ar sord. Tachet e voe-Jesus er groas, hac ar groas a voe leset da goueza quen rust en toul, ma tiframas e oll vempro. Ar soudardet, ar veleyen, ar bobl en abime a outraich, a insult, a vlasphem ; unan eus an daou laër a re evelte ; mæs eguile en em gonvertissas, a c’houlennas hac a obtenas pardon digant Jesus. Ar Verc’hes a voa en e sav ous troad ar groas, oc’h offr da Zoue he sacrifiç gant hini e map divin.\nJesus a lavar d’e vam, en ur goms dezi eus a S. Yan, chetu ase ho map ; da Yan e lavar, chetu ase ho mam, en ur goms dezàn a Vari. Voar dro teir heur Jesus a ra ur glemaden vras, ha lavaret a ra en deus ur sec’het : presanti a rer dezàn ar væstl distrempet en guin aigr. Re-Commandi a ra e ine da Zoue, lavaret a ra eo achu tout, plega a ra e benn ha renta e ine. An douar a grên, ar beyo a digor, a stigneur eus an templ en em difram, an eaul a goll e sclærigen, ar veïn en em frail, an natur en antier a so touchet a varo hon Salver. Maro eo eta map Doue, mæs n’en deo maro nemet evel den,\nAdtapet diwar « https://br.wikisource.org/w/index.php?title=Pajenn:Catechis,_1817.djvu/53&oldid=110504 »\nKemmoù diwezhañ degaset d'ar bajenn-mañ d'an 15 Kzu 2017, da 21:05.


Atersadenn Manon Renault : sevenourez “Ce qui est sur” – Radio Naoned\nAtersadenn Manon Renault : sevenourez “Ce qui est sur”\n“Ce qui est sur” setu anv filmig kentañ Manon Renault.\nUn istor mignoniezh etre div blac’hig lakaet war-wel gant ar sevenourez.\nDaria Aoustin a oa e staj e Radio Naoned c’hoant he deus bet da c’houzout un tamm hiroc’h diwar-benn Manon Renault, he film hag he liamm gant ar sinema.\nDre m’eo bet kaset ar filmig d’ar festivalioù, n’eus ket moaien kavout ar film war an internet met ma fell deoc’h sellet ouzh ar filmig, kit e darempred gant Radio Naoned hag e vo kaset deoc’h ul liamm prevez.\nAtersadenn Claire Cariou : Tro Vreizh ar zero lastez Claire Cariou ‘zo prezidantez ar gevredigezh Côte Waste. Krog eo bet gant he zro Vreizh ar Zero Lastez d’ar 24 a viz Ebrel o loc’hañ...


(Adkaset eus Tōkyō)\nLec'hiadur Tōkyō e , Japan.\nKenurzhiennoù 35° 42′ 02″ Norzh\n139° 42′ 54″ Reter / 35.70056, 139.715\n35° 42′ 02″ Norzh\nPoblañs 12 886 838\nStankter 5 890/km²\nGwezenn Ginkgo biloba (Ginkgo biloba)\nBleuñvenn Gwez-kerez (sakura)\nEvn Gouelanig maskl du (Larus ridibundus)\nMaer Yuriko Koike\nLec'hienn ofisiel: www.metro.tokyo.jp/\nTokyo (東京; Tōkyō, e japaneg, "kêr-benn ar reter") eo kêr-benn Japan ha pennlec'h Prefeti Tokyo. Kêr vrasañ Japan eo. Tolpadur-kêrioù Tokyo, gant Yokohama ha Kawasaki, zo poblet gant ouzhpenn 33 milion a dud. E kêr hec'h-unan ez eus 12 milion a dud o vevañ. Kreizenn vrasañ Azia eo ivez evit an armerzh hag ar c'henwerzh.\nN'eus ket kement a skraberioù-oabl hag e kêrioù bras all eus ar bed, abalamour d'ar c'hrenoù-douar a vez e Japan a-wechoù. Gant ar savadurioù e vez peurvuiañ etre 6 ha 10 estaj, ar pezh n'eo ket kalz pa geñverier gant kêrioù bras all er bed.\nBetek an XIXvet kantved e oa kêr-benn Japan e Kyoto hag e veze graet Edo eus Tokyo. E 1868 e voe advadezet "Tokyo" hag e 1869 en em ziazezas lez an impalaer eno.\nEdo, anv Tokyo a-raok 1868\nAdtapet diwar « https://br.wikipedia.org/w/index.php?title=Tokyo&oldid=1635909 »\nKemmoù diwezhañ degaset d'ar bajenn-mañ d'an 13 Ebr 2015, da 23:12.


Buhez ar Sent/1913/Andre Avellin - Wikimammenn\nBuhez ar Sent/1913/Andre Avellin\n◄ Dedi iliz hor Zalver e Rom Andre Avellin Martin, Eskop ►\nGoude beza achuet he studi, e resevaz ann Ursiou sakr, ha neuze, o veza ma’z oa dija doktor hag habil var al lezennou, ec’h en em lakeaz da zifenn kaoz ar re a veze galvet dirak lez-varn ann eskopti e kear Napl. Mes, epad m’edo evelse oc’h ober ar vicher a alvokad, e tigouezaz ganthan eunn deiz lavaret eur gaou dister. Hogen,heb dale ec’h en em gavaz da lenn ar c’homzou-ma euz a levr ar furnez : « Ar ginou a laosk gevier da redet a laz ann ene. » Kerkent en devoue kement a geuz d’he faot ma ne falvezaz d’ezhan mui ober eunn hevelep micber.\nEskop Napl a gavaz eur plas all evithan dioc’htu, hag hen lakeaz da zuperior var eur gouent leanezed. Ebarz er garg-se e reaz kement a vad ma’z eaz ann dud fall enn egar outhan. Klask a rejont zoken he laza, hag eunn devez m’edo o tont euz ann iliz, e resevaz tri daol kleze enn he benn. Mes ne varvaz ket gant ann dra-ze, ha Doue a bareaz he c'houliou enn eunn hevelep feson ma ne jomaz kleizenn ebed var ho lerc’h.\nGoulskoude pell a ioa n’edo ket enn he eaz er bed, ha setu perak, d'ann oad a bemp bloaz ha tregont, ec’h en em dennaz enn eur gouent o devoa ann Tadou Theatined e kear Napl. Eno e kemeraz ann hano a Andre, hag e reaz veu da enebi dalc'h-mad oc’h he volontez he-unan, ha da vont ato larkoc’h-larka var hent ar zantelez.\nAnn amzer a c’helle da zioueret goude beza great he zeveriou a relijion hag he zeveriou a vanac’h pe a zuperior, rak hanvet e oue da zuperior meur a vech hag e meur a leac’h, a implije holl o pedi pe o vedita hag o labourat evit silvidigez ann eneou. Ne skuize morse o kovez, pe o konferans pe o vont da velet ar re glanv, ha Doue a ziskouezaz dre eur burzud kaer pegement e plije d’ezhan ar garantez-se en doa Andre evit he nesa.\nEunn nozvez m’edo o tistrei d’ar gear asambles gant eunn all, goude beza bet o velet eunn den klanv pell dioc’h he gouent, ar glao hag ann avel a vougaz ar goulou el letern a ioa gant he goumpagnoun. Hogen, tenval-sac’h oa, ha glao a rea egiz pa vijet bet o teuler dour gant barazou. Mad, ar Zant hag he goumpagnoun ne ouent tamm glepiet, ha dioc’h korf Andre e teuaz eur sklerijenn dreist-ordinal hag a ziskoueze ann hent kalz guelloc’h eget n'en devije great goulou al letern.\nAr zant-ma a ioa ive eur skouer a basianted, ha prest ato da bardouni ann offansou. Eunn niz d’ezhan o veza bet lazet, ne espernaz netra evit miret ouz he gerent d’en em venji. Mes kement-se zoken ne oue ket aoualc’h evithan : pedi a reaz ouspenn ar varnerien da veza trugarezuz e kenver ar re o doa great ann torfed.\nErfin, dinerzet dija dre ar gozni, ha mui c’hoaz dre he binijennou ha dre he labouriou abostolik, Andre Avellin a oue skoet gant eunn taol goad, eur mintinvez m’edo e traon ann aoter o lavaret ar c’homzou kenta euz ann offerenn : « Introibo ad altare Dei. » Goulskoude ne gollaz ket dioc'htu he anaoudegez ; amzer a oue da rei d’ezhan he zakramanchou diveza, ha goudeze e varvaz e peoc’h etre daouarn he Vreudeur, d’ann dek a viz du euz ar bloaz 1608, oajet a zeiz vloaz ha pevar-ugent.\nMar fell d'ehoc'h chom bepred pur ha chast, grit evel sant Andre Avellin epad m'edo oc’h ober he studi. Ne gollit morse ar guel a Zoue, ha bezit ato devot d’ar Verc’hez. Ma ne c’hellit ket lavaret bemdez ar chapeled enn he henor, lavarit da vihana eul lodenn anezhan pe eunn Ave Maria bennag. Evelse e viot ive, koulz hag ar zant-ma, treac’h d’ann drouk-spered ha da gement hini a glaskfe ho tougen d’ar pec’hed. Troad ar Verc’hez a flastraz penn ar zarpant ifern ; he dourn gallouduz a roi d’ehoc’h ive ar gounid var ardou ann diaoul hag ioulou direiz ar c’horf.\nAdtapet diwar « https://br.wikisource.org/w/index.php?title=Buhez_ar_Sent/1913/Andre_Avellin&oldid=33767 »\nKemmoù diwezhañ degaset d'ar bajenn-mañ d'an 26 C'hwe 2012, da 12:00.


Kaozeal:Azorez - Wikipedia\npt:Açores e portugaleg. Perak neuze lakaat Azorez, e-lec'h Asorez? Ma c'haller kaout ur gaozeadenn gant arguzennoù, trugarez. Bianchi-Bihan (kaozeal) 14 Ebr 2014 da 14:09 (UTC)\nWar a seblant e klot e meur a yezh ar "ç" portugalek gant "z", gwelet ivez ar portugaleg "Moçambique" hag a ro Mozambik e brezhoneg, koulz hag en ur bern yezhoù all.--Trec'hlid mitonet (kaozeal) 14 Ebr 2014 da 15:06 (UTC)\nMeur a yezh, met n'eo ket an holl. Ar "ç" portugalek zo distaget "s".\nKement hag ober e kavfen gwell kemer ar ger portugalek eget an hini tremenet dre ar saozneg. Mozambik a dlefe bezañ Mosambik ivez.\npt:Açúcar a zo sukr, ha n'eo ket zukr\npt:caça, a zo chase, n'eo ket chaze...\npt:graças, a zo grasoù, ha n'eo ket grazoù\npt:laços, a zo lasoù, ha n'eo ket lazoù\npt:poços, a zo puñsoù, ha n'eo ket puñzoù\ntraçar, a zo tresañ ha n'eo ket trezañ\nBianchi-Bihan (kaozeal) 14 Ebr 2014 da 15:39 (UTC) War a seblant eo bet tapet Azorez eus ar saozneg, ha Mozambik diwar ar galleg. Ma vefent kemeret diwar ar portugaleg, pezh a vefe poellekoc'h, e vefe: Asorez ha Mosambike. Bianchi-Bihan (kaozeal) 16 Ebr 2014 da 06:26 (UTC)\nAdtapet diwar « https://br.wikipedia.org/w/index.php?title=Kaozeal:Azorez&oldid=1566819 »\nKemmoù diwezhañ degaset d'ar bajenn-mañ d'an 16 Ebr 2014, da 06:26.


Glac’har ha trugarez - Wikimammenn\nGlac’har ha trugarez\nTi moulerez Sant-Gwilherm, 1911 (p. 108-110)\n◄ An diaoul ereet Glac’har ha trugarez Me a yelo d’ar gear ►\nAn dra ma a yoa e mare an Dispac’h vras ; n’oufen ket lavaret e pe garter e c’hoarvezas an darvoud, an istor a zo mut war gement-se.\nEn eur gear eta e touged kalz doujans d’ar Werc’hez a weled en iliz parrezabaoue n’ousped kant vloaz. Eur re bennak, digalon ha difeiz, a gavas mat disken anezi eus al leac’h m’oa enoret gant ar bobl fidel. Al labour-ze, na petra ’ta, a oe great e-kreiz eur safar eur jolori, el leac’h ma kleved dreist pep tra ar sakreou, ar gwasa leoudoued hag al lavarou dismegansusa enep Doue hag an Itron-Varia. Evit diskouez pegen difeiz oa, unan eus ar baotred a lavaras stepel ar skeuden en eur puns. Ar mennoz a oe kavet mat gant eun darn, hag ar re all a oe mantret o klevet kement all. An hini en doa komzet evel-se a boanias ar muia ma c’hellas da zeveni e vennad ifernius. Taolet e oe eta ar skeuden zantel er puns, hag a nevez e oe klevet fors jarneou, mil lavar fallakr ha direspet enep-Doue hag an Itron-Varia.\nAl levenez koulskoude na badas ket pell. An hini en doa goulennet teuler er puns skeuden goz ar Werc’hez Vari a deuas en eun taol da veza dall. Ma oe red kregi en e zourn evit hen digas d’ar gear. E galon avat na deuas ket da deneraat evit an dra-ze. Chom a eure dizoue ha dall. Ar gentel a dalvezas d’ar re-all ; ar re-ma a welas sklear en darvoud.\nAn amzer a dremenas. ar peoc’h a deuas adarre er vro, hag ar relijion a zistroas d’an ilizou.\nAr skeuden garet a yoa chomet e strad ar puns, hag holl dud honest ar barrez a zonje enni gant glac’har. An Ao. Person a lavaras d’ezo eun dervez :\n— « Red e vezo d’eomp, va mignoned, digoll an Itron-Varia eus an dismegans a zo bet great d’ezi. Ni a adsavo ar skeuden eus ar puns el leac’h m’eo bet taolet dindan hon daoulagad. »\nAn holl a gavas mat kenan ali an Ao. Person. Pourchaset e oe pep tra, ha dibabet an dervez bras. Eur gouel kaer a oe.\nHoll dud ar barrez a yoa bodet endro d’ar puns, ne vanke nemet an Ao. Person, hag edod o c’hedal anezan. Dont a reas, hogen, n’edo ket e-unan ; krog oa e dourn eun dall anavezet mat er c’harter. Hennez, a dra zur, n’edod ket war c’hed anezan el leac’h-se, pell ac’hano.\nAn Ao. Person a zavas e vouez e-kreiz an tousmac’h, ha pa oe peoc’h e lavaras :\n— « Kristenien, emezan, ar paour kez dall-ma a zo deuet d’am zi er mintin-ma, bourrevet e galon gant broudou e goustians, evit goulen ganen ha ganeoc’h eur c’hras ha na vezo ket nac’het outan ; sur oun eus hoc’h ali, ha setu perak em eus roet d’ezan, en hoc’h hano, ar pez a c’houlenne. C’hoant en deus e lesfac’h anezan da jacha ganeoc’h war ar gorden a denno bremaik skeuden an Itron-Varia eus ar puns, el leac’h ma labouras d’he zeuler, brema ez eus dek vloaz. Keuzen deus d’an torfed-se a reas d’ezan koll ar gweled ; goulen a ra trugarez digant Doue hag ar Werc’hez, ha ganeoc’h-hu ive, kristenien, eus ar skouer fall a roas d’ar barrez. Gallout a ran lavaret o deus an daou genta selaouet e beden ; d’ho tro, va breudeur, bezet truez outan »\n— « Ya, eme an dall oc’h asten e zourn, an daelou o tiredet eus e zaoulagad, ya, goulen a ran beza dizammet eus ar beac’h pounner a bouez war va buez ; n’em beus mui peoc’h ebet ; va c’houstians na ehan da ober d’in rebechou c’hoero ; goulen a ran ouzoc’h pardon evit ar skouer fall am eus roet d’ar barrez a bez. »\n— « Ya ! ya ! eme ar re-holl a yoa eno, ankounac’haat a reomp ho torfed, p’eo gwir e tiskouezit kaout kement a geuz d’ezan. Dont a c’hellit ganeomp ! »\nAn holl dud vat-se a ouele gant teneridigez.\nAn dall a deuas eta betek harzou ar puns, hag eno e oe lakeat eur gorden d’ezan en e zourn.\nE keit-se, meur a zen kalonek a yoa diskennet er puns betek ar skeuden. Houma, a drugare Doue, n’oa ket torret, n’oa ket zoken pistiget an disterra. Ha setu staget mat ar c’herden outi. Sevel a rea goustadik epad ma kane an dud d’an neac’h Litaniou ar Werc’hez. Al labour a yeas mat kenan betek penn, ha ne zigouezas tamm droug gant den ebet.\nPebeus levenez a oe er bobl tud-se pa oe gwelet ar skeuden venniget o tont er meaz !… Eur youc’haden koulskoude a drec’has war ar re all hag a reas d’ezo tevel. An dall a yoa kouezet d’an daoulin, astennet gantan e ziwreac’h, hag a lavare :\n— « Gwelet a ran ! Gwelet a ran ! »\nAn dud a zilammas betek ennan. N’eo ket e krede gwelet, mes gwelet eo a rea e gwirionez. Gwelet a rea, ha kenderc’hel a reas da welet : ne oe ket ezom a c’houdevez da gregi en e zourn ; heuilha reas ar brosesion a zigase d’ar gear ar skeuden venniget.\nLakeat e oe a-nevez war an aoter, el leac’h m’edo a-raok an dispac’h.\nAn den en doa bet an heur-vat da veza pareet gant ar Werc’hez, hag en doa roet dourn d’he disken eun nebeut bloaveziou diaraok, a oe unan eus ar re genta o poania da zevel anezi endro.\nBeva reas c’hoaz meur a vloavez goude an darvoud, ha keit ha ma chomas war an douar n’ehanas da veuli ha da embann madelez ha trugarez an Itron-Varia.\nAdtapet diwar « https://br.wikisource.org/w/index.php?title=Glac’har_ha_trugarez&oldid=160205 »\nKemmoù diwezhañ degaset d'ar bajenn-mañ d'an 26 Ebr 2020, da 10:36.


MacBride - Wikipedia\nMcBride pe MacBride eo stummoù saoznek an anv gouezelek Mac Giolla Bhríde pe Mac Giolla Bhrighde(en iwerzhoneg) pe Mac Gille Bríghde (e gouezeleg Skos), da lavarout eo mab da vevel Brigid pe Santez Brigid. E Skos e lakaer an tiegezh MacBride da sept d'ar c'hlan MacDonald .\nJames Francis Macbride (1892 - 1976), louzawour stadunanat,\nJohn MacBride (1865 – 1916), emsaver republikan\nRoger MacBride Allen (1957 -), oberour stadunanat a skiant-faltazi.\nSeán MacBride (1904 - 1988), mab da John MacBride ha Maud Gonne MacBride, alvokad ha politikour iwerzhonat.\nStuart MacBride, skivagner skosat, oberour meur a romant-polis.\nAdtapet diwar « https://br.wikipedia.org/w/index.php?title=MacBride&oldid=1824881 »


Loden gentan — XXX. - Wikimammenn\nLoden gentan — XXX.\nMoulerez Sant-Gwillerm, 1910 (p. 69-73)\n◄ Eul lizer a bouez skrivet gant eur Breizad diwarbenn doare bevan Londreziz Digemer mat en gar Charing-Cross. — Londrez he deus nebeud a hostelerio hag a vir ar zul Digemer kalonek en kêr Londrez hag en Hotel Tudor. — Tri Vreizad yaouank ►\nGwej ha gwej e savent da deurel eur zell war ar mezo. Mes nebeud a dra a gavent d’o stagan. Koulskoude dre ma tostaer da Londrez ec’h ê muioc’h digompouez ar vro ha dre-ze muioc’h dereat da zellet. Stank ha stank e kaver ive tier eus ar c’hoantan, nejet en brouskoajo glas, hag en o rôk liorzo bleuniet, gant gwenojenno kamm-jilgamm : ouz ar sort liorzo ec’h ê hanval ar re a doug en Frans an hano a jardin anglais.\nEn o zouez e tôlan ple d’unan hag a zo stad vras ennon ouz e welet, an otro Emile Poullin, eus a Bontreo, eur pôtr yaouank hag a labour en eun ti-bank en Londrez hag a anavean ervat dre m’am eus grêt skol d’ean e kolaj Gwengamp. Meur a wej e tigoueo d’ean bean hon ambrouger, hag ive hon juben (interprète), rak hini bet ac’hanomp n’anave ervat na Londrez nag ar zôzneg. Nebeud a c’hallegerien ’zo en Londrez, nemet en karter Leicester Square (Iennet skouer) e vefe. Ha c’hoaz e tisplij d’imp tremen drezan, dreist oll an noz, dre ma n’ê ket brudet gwall vat : eur vez evidomp, Fransizien, eur vez siouaz hag a renkfomp he lonkan ouspenn eur wej. E stal ebet, nemet en eur stal eus Leicester-Square, n’eo koueet ma daoulagad war dreo hag a dle an den onest trei diwarne. Diabarz an diskoueadeg gall-zôz n’ho peus ket ezom kennebeut da c’houlen diganimp pelec’h hon deus renket tremen buanoc’h ha ’n eur blegan hon fenn : en eur gir, mad a rafe hon c’henvroiz Frans ha, ken koulz hag i, hon c’henvroiz Breiz, dont da skol ar Zôzon evit diski lakat honestiz en o buegez, da vihanan en o buegez a-ziavez.\nPac’h on krog da bronan tud ma bro ’n eur gomz eus an doare ma c’houzer en em delc’hen duhont, ec’h ê koulz d’in peurdiskargan aman ma c’halon ha laret n’em eus ket gwelet eno eun den meo. C’hwi hoc’h-unan na vefet ket souezet gant se, p’am mo roet d’ac’h da c’hôut e zo eno da vihanan dek gwej nebeutoc’h a hostelerio evit en hon farouzio Breiz. Lod anê zoken na werzer ket enne eun daken evaj krenv : ober a rêr anê hostelirio a demperans. Ac’hanta, Bretoned ha Bretonezed, — ya ha Bretonezed, — petra a laret-hu diwar-ze ? Sevel a raje, kwita ? c’hoari gaer ha garm en ho touez, ma teuje ho kouarnamant da deurel e traou en ho pro an darn-vuian eus ar bouchonno. Ha ne vijec’h kouskoude na klanvoc’h na paouroc’h a ze. Goude oll, bezet dinec’h ; re c’houllou ec’h ê godel pôtred Pariz (n’ê ket hini an deputeed, mes hini an dud a dle o fêan) evit ma paouezfent an deio-man d’ober arc’hant diwar goust ho korzailhen.\nAdtapet diwar « https://br.wikisource.org/w/index.php?title=Loden_gentan_—_XXX.&oldid=108850 »\nKemm diwezhañ d'an 4 Her 2017 da 17:20\nKemmoù diwezhañ degaset d'ar bajenn-mañ d'an 4 Her 2017, da 17:20.


DELLA™ Truck transport from Voronezh to Abakan (find backway trucks for freight transportation Voronezh - Abakan)\n05.07–05.09 Available and backway transport. Truck transport Voronezh Oblast — Republic of Khakassia\nVoronezh (RU) — Khakassia p. (RU) tilt 22 t 90 m³\nVoronezh (RU) — Khakassia p. (RU) tilt 10 t 45 m³\nVoronezh (RU) — Khakassia p. (RU) tilt 2 t 15 m³\nVoronezh (RU) — Khakassia p. (RU) outsized 60 t\nVoronezh (RU) — Khakassia p. (RU) tilt 5 t 40 m³\nVoronezh (RU) — Khakassia p. (RU) tilt 20 t 90 m³\nTrucks for truck transport Voronezh obl. — Khakassia rep., nearby regions:


Journal de Renaud Camus, dimanche 24 novembre 2013\ncréée le lundi 25 novembre 2013, 11 h 10Valenciennes, Grand Hôtel, ch. 367, dimanche 24 novembre 2013, onze heures et demie du soir. Aïe, et c’est le cas de le dire — la douleur au bas-ventre, qui jusqu’à présent ~~~ ~~~ ~~~~~~~~~~~~ ~~~~~~ ~~~~ ~~~ ~~~~~, ~~~ ~~~ ~~~~~~~~~ ~~~~~~~~~, ~~~~~~~~~ ~~ ~~~ faire sentir dans ~~~ ~~~~~~~~, ~~~~~ ~~~ ~~~~~~~, ~~~~~~ ~~~ ~~~~~ ~~~~~~, ~~~ ~~~~~ debout.\nComme ~~~~ ~~~~~~~~~~ ~~~ ~~~~~~ ~~~~~~ ~~~~~~~~~ ~~~~ ~~~~~ ~~~~~~~, ~~~ ~~~~~ ~~~~~ ~~ ~~~~~~~ ~~~~~ et n’importe quoi, ~~~~ ~~~ ~~~~~ ~~~~~~~ ~~~~~ ~~~~~~~~~~~~~~~~ ~~~~ ~~’~~~~~~~~~~~~ ~~~ ~~~~~ ~~~~~~~. ~~~~-~~~ ~~~~~~~~~ ~~~~ ~~~~~~~~ ~~~~ ~~~ ~~~~~~ ~~~ ~~~~~~~~~~, ~~~~~~~~~ ~~~~~, ~~~~ ~~~~~ ~~~~~~~~~~~ ~~~ ~~~~~~~ tranches de pâté ~~~ ~~~~~~~~~ ~~~~~~~~~~, ~~~ ~~~~~ ~~~~~ ~~~~~~~~~~, carbonade, ~~~~~~~~ ~~~~~~ ~~~~~~ ~~~, ~~~ ~~~~ ~~~~~, ~~~~ ~~~~~ ~~~~~~~ ~~~ ~~~~ ~~~~~~, ~~~~~~~ ~~~~~~~~~~~~~ ~~~ ~~~~~~ ~~~~~~~~~~ ~~~~~~~~~~~~ de ma condition ? ~~~ ~~~ ~~~~~ ~~~~~~ ~~~~~~ ~~ ~~~~~~~ ~~~ ~~~~ ~~~ ~~~~~~~ ~~~ ~~~~~~ ~~~~~~~~~, ~~~ ~~~~ ~~~ ~~~~~~~~ ~~~~~~~~~~~~~~~, ~~~ ~~~~ ~~~ ~~~~~~~~~ ~~~~~ ~~~~ ~~~~~~~ ~~~ je descends et ~~~~ ~~~ ~~~~~~~~~~, ~~~~~~~~, ~~~ ~~~ ~~~~ ~~~~~~~~~. ~~~~~~~~~-~~~ ~~~ ~~~~~~ ~~ ~~~ ~~~~~~~ ~~~~~~~~~~~~ ~~~~~~~~~~~, ~~~~~~ ~~~ ~~~~~~~~~ ~~. ~~~~~~~~~~~~ ~~~ ~~~~~~ ~~~ ~~’~~~ ~~~~~ ~~~~~~~ la dizaine de ~~~~~~ ~~~~ ~~ ~~~~~~~~ ~~~~ ~~~~~~~ ~~~ ~~~~~~~ ? ~~’~~~~ ~~~~~ ~~~~~~~~~~ ~~~ ~~~~~~~ ~~~~ ~~~~~~~. ~~’~~~~~~~~ ~~~~ ~~~~ ~~~~ ~~~~~ ~~~ ~~~~~ ~~~~ ~~~ ~~~~~ ~~’~~~~~~ ~~~~~~~~~~, ~~~~ je sache (touchons ~~~ ~~~~~). ~~~~-~~~ ~~~~~~~~~ ~~~~ ~~’~~~~~~~~~~~~~ ~~~~ ~~~ ~~~~~~ ~~~ ~~~~~~~ ~~~~ ~~~~ ~~~~~~, ~~~ ~~~~~~~, ~~~ ~~~~~~~~~, what ~~~~~ you ~~~~ ~~~~~~~ ~~~ l’urologie ?\nDans ~~~ ~~~~~~ je me suis ~~~~~~~~~, ~~~~~ ~~~~~ ~~~~~~, ~~~ ~~~~~, ~~~ ~~~~ ~~~~~~ ~~~~~, ~~’~~~ ~~~~~~ ~~~ ~~~~ ~~ ~~~ ~~~~~~~~~~~~, ~~~~~~~ ~~~~~~~~~~ ~~~ ~~~~ ~~~~~. ~~~~~ ~~’~~~~~~ — ~~~ ~~~ vais pas me ~~~~~~~ ~~~~~~~~~~ ~~~~~ ~~~ ~~~~~~~~~~~~~... (~~~~ plus).\nCe ~~~~~~ ~~~~~~ ~~~ ~~~~~~~~~~~~~ ~~’~~~~ ~~~~ ~~~~, ~~~~~ ~~~~ ~~~~~~ ~~~~~~~~~~, ~~~ ~~~~~ ~~ ~~~~~ ~~~~~ ~~~~~ — ~~~~ ~~~ même famille depuis ~~~~~, ~~~~~ ~~~~-~~~. ~~~~ ~~~~~~~~~ ~~ ~~~~~ ~~~~~~~~~~~~~ ~~~ ~~~~~~~~~~~, ~~~~~ ~~~~~~ ~~~~~~~ ~~~ ~~~~~~~~ ~~~~~ ~~~~ ~~~~~~~~ ~~~~ ~~~~~ ~~~~ ~~~~~~~ ~~~ ~~~ ~~~~~~~~. ~~~~~ ~~~~ qu’on ait des ~~~~~~~~ ~~~~~~~~~, ~~~ ~~~~ ~~~~~~~ ~~ ~~~~~~~ (~~~ ~~~~~~, ~~~~~~’~~ ~~~~~~~~) ~~~~~~~ ~~~~ ~~~~~ ~~~~~~~~. ~~~ ~~~ ~~ toujours ~~~~ ~~~~~~~~ ~~~~~~~~~, ~~’~~~~-~~-~~~~~ ~~~~ ~~~~~~~~ normalement, ~~~~~ les couloirs, dans ~~~~~ ~~~~~~~~, ~~~~~ ~~~~~ ~~~~~~ ~~~ ~~~~~, ~~~~~ ~~~ ~~~~~~~ ~~~~ ~~~~~~~~ ~~~ ~~~~~~~ ~~ ~~~~~~~~~~ ; ~~~~~ ~~~~ ~~~~~~~ ~~~ ~~~ ~~~~~ ~~~~~~ ~~~~ ~~~~~~~~~~ (~~~~~~ ~~~~~ les musées (j’allais ~~~~~~~ « ~~~ ~~~~~~ ~~~~~ ~~~~ ~~~~~~~ ~~~ ~~~~~~~ », ~~~~~ ~~~~~ ~~~~ ~~~~~~~ ~~~ ~~~~~~~ ~~~ ~~~~~ ~~~~~~~~ ~~~ taire)).\nIl ~~~~~~ ~~~’~~~ ~~~~ ~~~~~~~~~~~~ ~~~~ ~~~~~, ~~~ “~~~~~~ Hôtel”… Je me ~~~~~ ~~~~~ ~~~~~~~ ~~~~ ~~~~~~~~ ~~~ ~~~ ~~~~~~~~~~ ~~~~~~~~~~~, “~~~~~~~~~~”, ~~~~ ~~~ ~~’~~~ ~~~~~~ ~~~~ ~~~~~ ~~~~~~ ~~~~~~, ~~~ ~~~ ~~~~~~~ ~~~’~~~ ~~’~~ ~~~~~~ ~~~~ ~~~ ~~~~~~~ de s’en priver. ~~~~ ~~~~~~~~~ ~~~~~~~~~~~ (“~~~~~~~~~~~~~~~~”) ~~~~~~~~ ~~~~~~~-~~~~~~-~~~~ ~~~~~~. ~~~~~ ~~’~~~~ ~~~ ~~~~~~~ ~~~~~~~~~~~~~, ~~~~ ~~’~~~~ ~~~~ ~~~~~~. ~~~~~~~ ~~~ ~~~~~~~~, ~~~ ~~~~~~~~~, ~~’~~~~~~~~~~~, ~~~~~ ~~~~~~~~ ~~~~~~~~~ ~~~~~ ~~~~ Pays-Bas espagnols, elle ~~ ~~~~~~~~~ ~~~ ~~~~ ~~~~~ ~~~~~~ ~~~~~~~ ~~~ ~~~~~. ~~~ ~~~~~~ ~~ ~~~~ ~~~~~ ~~~~~~~ ~~~~~~ ~~~~~~-~~~~~, ~~~ ~~~ ~~’~~~ ~~~~~~~~~ ~~~~~ ~~~~~~~ ~~~ ~~~~~ ~~’~~~~~~~~~~~ ~~~~ je l’avais quitté — ~~~~~~~, ~~~~~ ~~~~, ~~~~~~~~~ ~~~~~ ~~’~~~ ~~~~~~~~~ ~~~~~~~~~ ~~~~~~~ ~~~ ~~~~~~~~~, ~~~~~ ~~~~ ~~’~~~ ~~~~~ ~~~~~ ; ~~~~~ ~~~~~ ~~~~~~~, ~~~~~~~~’~~~~, ~~~~~~~~ ~~~ ~~~~~~~~, ~~~~~ ~~~~ ~~~~~~~~~~~ et tragique portrait ~~~ ~~~~~~~~ ~~~, ~~’~~~~~~~~, ~~~~~ ~~~~, ~~~ ~~~~~~~ ~~~ ~~~~~~~~ ~~~~ ~~~~~~~ ; ~~~~~~ ~~~~~, ~~~~~ ~~~~ ~~~~~~~ ~~~~~ ~~~ ~~~~~~~~ ; ~~~ ~~~~~ ~~~~~~~, ~~~~~ ~~~~ ~~~~~~~~ ~~~~~~ fille rousse, assise ~~~ ~~~~~ ~~~ ~~~~ ~~~~~~ (~~~~~~~~~~~~~ ~~~ ~~~~~~~~~~ ~~~ ~~~~~~~~~~ ~~~~~ ~~~~ ~~~ ~~~ ~~~~~~~~~~ ~~~ ~~~~~~ ~~~~~~~~ ~~~~~~~~~~~~~, ~~~~ ~~~~~~~~~ ~~~~~ ~~’~~~~~~~~ ~~~ musée).\nMention ~~~~~~~~~ ~~~~~ Abel de Pujol, ~~~~ ~~’~~~~~~ ~~~~ ~~~~~~~~~~ ~~~ ~~~ ~~~~~~~~~, ~~~ ~~~ ~~~ ~~~~~ ~~~~ ~~~~ ~~~~~~~~~~~~~ ; ~~~~~ ~~’~~~~ ~~~~~~~~ ~~~ ~~~~~~~~~~~~~~~ ~~~ ~~~~ ~~~~~~~~ ~~~ ~~~~~ ~~~~ ~~’~~ ~~~~~~~~~~, par son élève ~~~ ~~~~~~~ ~~~~~~~ ~~~~~~~~~ ~~~ ~~~~~~~~~~~~. ~~~ ~~~~~~~~ ~~~~-~~~~~ ~~’~~ ~~~~~ ~~’~~~~~~~~~~~~~~~, ~~~~~~~~~~~~, ~~~~~ ~~~ ~~~~~~~ ~~~ ~~~~~~ ~~~~~~~~~ ~~~~ ~~~ ~~~~~~~~~ ~~~~ ~~~~~~~~~~~ : ~~~ ~~~~~~~ ~~~~ son bloc de ~~~~~, ~~~ ~~~~~ ~~~~-~~~~~, ~~~ ~~~~~~~ ~~~~~~~ ~~~~~~~~~~~~~, ~~~~~ ~~~ ~~~~~~, ~~~ ~~~ ~~~~~~~~~~~~~ ~~~ ~~~~~~~~ ~~~ ~~~~~ ~~~ ~~~ ~~~~~~~ ~~~~~~~~. ~~’~~~~ ~~~~~~ ~~~~~ ~~~~ ~~’~~~~~~~~ de Coignet au ~~~~~~ ~~’~~~~~~~~, ~~~~ ~~~ ~~~~~, ~~~ ~~~~~~ (~~~ XIXe ~~~~~~~, ~~~ ~~~~~~~~ ~~~~ ~~~~~~~, ~~~~~ ~~~~ ~~~~~, ~~’~~~~ ~~~ ~~~~~~~~~~~~ ~~~~~~ ~~~~ ~~~~~~~…).\nvoir l’entrée du dimanche 24 novembre 2013 et ses 46 images dans Le Jour ni l’Heure


Kelc'h Maksen Wledig: Perak devezhioù studi politikel ?\nPERAK DEVEZHIOU STUDI POLITIKEL ?\nEr bloaz-mañ he deus Emsav aozet daou rummad devezhioù studi politikel.\nPal an devezhioù-se n’eo ket disheñvel diouzh pal Emsav hec’h-unan, nemet e kasont un tammig pelloc’h war an hent.\nLennerion Emsav zo tud stummet e brezhoneg pe o tegemerout ur stummadur e brezhoneg ; tud int ouzhpenn an darnvuiañ anezho o labourat en aozadurioù an Emsav. Dre ar c’hentelioù a heuliont, dre ar c’hefridioù a sevenont e renont ur vuhez kevredigezhel ha micherel en Emsav, da lavarout eo en un egin a framm brezhon.\nAn egin-se a framm brezhon avat n’eo ket a-walc’h dezhañ bezout, na kaout tud o kemer perzh ennañ : kreñvaat a rank ober, en em astenn, argas ar framm gall eus ar vro. N’eo ket a-walc’h enta d’an emsaverion bevañ en Emsav, ret eo dezho bleniañ an Emsav, ma kresko, ma teuio da vezañ Emsav ar bobl a-bezh, ma skarzho an dalc’herezh estren a zo o vougañ Breizh.\nNe dalvez ket ar boan lavarout ez eo bleniañ an Emsav ar pouezusañ embregerezh a zo evit an emsaverion, an hini ma tleer kevreizhañ an holl re all dioutañ. Krog gantañ emañ Emsav. Emsav avat n’eo betek-henn nemet ur gelaouenn, o tizhout dre-se an dud a-hiniennoù ; ar bodad tud a ra war he zro n’eo ket ur strollad politikel ; diouti avat e tiwano ur strollad-bleniañ d’an Emsav.\nHa setu abeg kentañ an devezhioù studi politikel : ar gentañ pazenn int war-du amparidigezh ur strollad-bleniañ politikel. E gerioù all, kentañ pazenn war-du politikaat ar gevredigezh e Breizh eo kevredikaat ar politikerezh en Emsav, dre vodañ danvez politikerion.\nPep emsaver, ha pa ve e dachenn-labour al lennegezh, ar c’helenn, pe ar ouezoniezh, a dle bezañ ivez ur politiker, da lavarout eo bezañ mennet, n’eo ket hepken da c’hounit douaroù an Emsav, met da gas bepred pelloc’h an harzoù anezho. Lezenn ret eo d’an holl en ur vro kemer an armoù pa vez ar vro en arvar ; seul retoc’h al lezenn pa n’eus c’hoazh eus ar vro nemet un emsav-dieubiñ.\nAn dud yaouank a zeu d’an Emsav dre an hent boas, da lavarout eo dre heuliañ kentelioù brezhoneg ha kemer perzh e labourioù pleustrek an aozadurioù emsavel, a c’hounez dre an hent-se un anaoudegezh wirion eus an Emsav, – un anaoudegezh korfel, dre ar boan hag an dudioù pemdeziek.\nTeñval e chom avat e meur a zoare an anaoudegezh-se, dangorel ; ren a ra enno muioc’h eget na renont warni. Dav eo, evit bezañ emsaverion da vat, dont da ren warni, he ferc’hennañ, he zreiñ en un anaoudegezh sklaer, en ur ger hec’h ergorelaat.\nGant ar gelaouenn Emsav ivez eo bet sammet seurt kefridi heñchañ an ergorelaat.\nHogen anaout an Emsav ent-ergorel zo e anaout evel Istor . A-walc’h e ve neuze furchal er studiennoù istorel niverus war Vreizh embannet abaoe an eil brezel-bed evit anaout Istor an Emsav ?\nDiwallomp diouzh an istorourion-se a zo bepred mall ganto klozañ Istor an Emsav hag ober anezhañ ur prantad lec’hel eus Istor Frañs. Istor an Emsav ne ra nemet kregiñ. Ar C’hallaoued hag al ledemsavioù ne c’hellont ket henn kompren, peogwir o deus divizet a priori e oa ar vro-mañ dre anien un tamm eus Frañs ; dre-se evito ne c’hell an Emsav nemet bezañ un darvoud diavaez : n’int ket evit displegañ perak e teu en-dro da bep remziad hag e rankont ijinañ bep taol un deus ex machina nevez, ar veleion, Hitler, ar gomunourion, h.a.\nEr mare-mañ end-eeun ez eus strizhveizerion rannvroüs, re SERANT, LAFONT, h.a., o tezennañ war hor remziad-ni. Dic’hallus eo d’ar C’hallaoued meizañ ez eo an hevelep Emsav a zo o kreskiñ a remziad da remziad, o sankañ e wrizioù en Istor ar vro, o tont fraezh-ouzh-fraezh dezhañ e hent hag e bal, hag a zo o vont da ziflukañ dre ar vro a-bezh evel un tantad na vint ket muioc’h evit kompren eget ma vint evit herzel outañ.\nDiskouezet hon eus penaos ez eo an Emsav unan en amzer ; penaos e chom start ha bev-mat dindan ar pezh a reomp-ni kement a zo bet diazezet gant ar remziadoù kent, hag ar pezh a oa kollet, war a greded, er reuzioù hag en drouziwezh. Krog eo an Emsav da gaout un dremm resis ha digemmesk e-keñver an elfennoù n’int ket anezhañ. Aze he deus Emsav c’hoariet he roll : lakaat e lavar resis sevenadennoù an Emsav adalek e benn-kentañ.\nEviti da vezañ en un doare dastumerez an tremened n’eo ket Emsav ur gelaouenn a hanezouriezh : n’eo ket ur mirdi met ul loc’hvan, ar vaezienn ma c’hronner nerzhoù speredel an Emsav evit an argad.\nEmsav ned eo ket klok drezi hec’h-unan. N’eo ket peogwir e vankfe dezhi an addisplegadurioù lennegel pe, er c’hontrol, ar peurzisplegadurioù prederel a garfe lennerion ’zo kavout enni. Diglok eo hepken peogwir ez eus anezhi luskad kentañ un ober politikel war an dachenn. Un arouez fall e ve mar kavfe lennerion Emsav o gwalc’h gant danvez ar gelaouenn. Graet eo, en enep, da enaouiñ enno an nec’hamant, an distabilder a ren e derou pep krouidigezh.\nAr gammed kentañ diwar al loc’hvan eo end-eeun an devezhioù studi politikel. Displegañ a reomp.\nAl labour a zo dirazomp zo fraezh ha dispis war un dro. Fraezh eo peogwir e c’hellomp e dermenañ resis, evel-henn : krouiñ ur gevredigezh vrezhon nevez en he framm stadel. Dispis eo peogwir n’omp ket evit anaout dre ar munud kement doare a vo d’ar gevredigezh-se.\nFaltaziañ a c’hallfemp evel just ; met faltaziañ n’eo nag anaout na krouiñ. Hag e gwir, anaout ha krouiñ zo daou ober nes-tre an eil d’egile war hent an Emsav : bep ma’z a war-raok, e rank an Emsav dibab, ha dre e zibaboù e ro furm d’ar bed nevez ma tosta outañ.\nLabourat a reomp enta war wrimenn an islonk, evel saverion ur pont. Da lavarout eo ez eus evidomp tachennoù diogel hag ec’honennoù digor c’hoazh.\nEn un doare ez eo tremened an Emsav a zo diogel ; hogen n’eo ket dik henn lavarout en doare-se. Ar pezh a zo diogel ez eo ar pezh a voe diazezet gant an Emsav tremenet hag a chom un diazez evit bremañ hag an dazont ; e lec’h all hon eus anvet an diazez-se un endoniad bev pe ur bonveziad , – kevala istorek a c’haller ober outañ ivez.\nAr yezh unvan da skouer, bet peurc’hraet gant ar remziad kent, a zo hag a vo bepred unan eus diazezoù diogelañ an Emsav. Tra an tremened ha tra an dazont kenkoulz-all ez eo, lodenn eus ar c’hevala istorek perc’hennet gant neb a zeu d’an Emsav.\nArabat e ve bezañ touellet gant an turmudoù a-c’horre. Brasañ ha diogelañ pinvidigezh Vreizh eo hec’h Emsav. Brasañ ha diogelañ talvoudoù a c’hell piaouañ ur Brezhon eo ar c’hevala istorek roet dezhañ gant an Emsav. Er-maez eus an diazez-se n’eus ober ebet evit padout er vro-mañ.\nAr gelaouenn Emsav, an devezhioù studi politikel o deus da roll aesaat d’an danvez emsaverion perc’hennañ kevala istorek an Emsav, ar pezh hon eus anvet e lec’h all : gwriziennañ en Emsav .\nUr gefridi ouzhpenn o deus an devezhioù studi politikel. An Emsav n’eo ket un nerzh-hud a raio pep tra e-lec’h an emsaverion o-unan ; n’eo ket un tren hor c’haso kousket betek ar Stad Vrezhon. Un diazez hepken eo, hag unan digor, diglok, ur pont diechu hon eus da beursevel anez kouezhañ en islonk. E gemer a zleomp da ziazez hor buhezioù ha goude-se en em zibab war an dachenn.\nN’eo ket war bajennoù Emsav e kavimp an disentezioù politikel dibar hor bo da gemer, met er pri pemdeziek ma rankimp patouilhañ. Roll an devezhioù studi zo dres hor skoazellañ da dremen eus hor preder politikel hiniennel, levrek, d’ur preder politikel a-stroll, pleustrek.\nDre an devezhioù studi politikel e teu an danvez emsaver da glokaat e anaoudegezh eus ar yezh, da ergorelaat e anaoudegezh eus an Emsav, da anaout ivez an donezonoù en deus evit ar vicher bolitikel, ha da brientiñ kig-hag-eskern ar strollad-bleniañ a zisoc’ho eus prantad kentañ Emsav. Emsav 11.\n« Da glozañ e lavarin hon eus da ziwall diouzh ar soñj e vo saveteet Breizh dre zegouezh, gant tud o dije strivet davit ur finvez all, hag int eneberion d’an hevelep stad a draoù ma enebomp outi. Saveteet e vo Breizh gant ar re o devo en em savet er stadelezh vreizhat. Ne vo e Breizh da gaout ar stadelezh vreizhat nemet ar re he savo a-benn-kefridi en o buhez, en o ziegezh, en o c’hevredigezh, e kement tra a zo en o c’herz. Ar re a gomz eus difenn un dra bennak n’int nemet touellerion. N’eus netra da zifenn e Breizh evit difennerion. Savomp da gentañ ur c’horf da Vreizh, ha gouest e vo ar c’horf-se d’en em zifenn e-unan. »\nABANNA, Broad ha Stad, displeget e K.E.A.V. 1962, embannet gant Ar Vro 17/26.\nYann-Ber TILLENON. KELC'H MAKSEN WLEDIG.


Hieronymus (Jérôme) Cock (Kock) (tro 1510—1570 e Antwerpen) a oa ul livour hag engraver flamank eus mare an Azginivelezh. Brudet eo dreist-holl evit bezañ bet mouller ha gwerzher stampennoù.\nHieronymus Cock, engravadur gant Hieronymus Wierix, 1572. Mirdi Boijmans Van Beuningen, Rotterdam\nGanet e voe Cock en ur familh arzourien. E dad, Jan Wellens de Cock (tro 1480-1527), e anv, a voe e-touez arzourien gentañ Norzheuropa a voe dedennet gant al livañ gweledvaoù, ha gant Carel van Mander e voe meulet taolennoù e vreur, Matthys Cock (1505-1552).\nDegemeret e voe e kouch Sant Lug e Antwerpen e 1545. Etre 1546 ha 1548 e labouras e Roma. E 1548 e tistroas da Antwerpen hag eno e savas e di-embann Giorgio Ghisi, Dirck Volkertszoon Coornhert a labouras evitañ, ha Cornelis Cort a voe e zeskard.\nFamilh Santel gant Yann ar Badezour, diwar Andrea del Sarto\nEngravadurioù diazezet war oberennoù Pieter Brueghel gozh ha re Hieronymus Bosch a lakaas embann. Gant sikour ar c'hartennour spagnol Diego Gutiérrez ec'h embannas ur gartenn eus Amerika e 1562 .\nEvezhiegezh, engravadur diwar Pieter Brueghel gozh, 1559. Mirdi arzoù Saint Louis\nTodsünde Geiz, diwar Pieter Brueghel\nAzalek 1557 e labouras Philip Galle e ti-embann Cock, hag e lec'h a gemeras. Intañvez Cock, Volcxken Diercx hec'h anv, a gendalc'has gant ti-embann he gwaz betek he marv e 1601.\nVincenzo Scamozzi a gopias meur a engravadur gant Cock en e levr diwar-benn Roma.\nE skeudenn a gaver e-barzh Pictorum aliquot celebrium Germaniae inferioris effigies (Skeudennoù livourien vrudet an Izelvroioù) bet savet e 1572 gant Dominicus Lampsonius.\n↑ Lec'hienn Rijksmuseum\nAdtapet diwar « https://br.wikipedia.org/w/index.php?title=Hieronymus_Cock&oldid=1903364 »\nDernière modification le 23 Mae 2021, à 20:07\nKemmoù diwezhañ degaset d'ar bajenn-mañ d'an 23 Mae 2021, da 20:07.


Kakos - Wikipedia\nKakos (henc'hresianeg : Κακός / Kakós, « drouk », latinekaet e Cacus) a oa ur ramz, hanter-den, hanter-satir, mab d'an doue Hefaistos, tri fenn dezhañ, hag o-zri a dufe tan ha moged. Klopennoù gwadek tud varv a veze a-ispilh ouzh toull e vougev en Italia, e Latium, e-harz menez Aventinus.\nHerakles ha Kakos, livet gant Sebastiano Ricci (1706).\nHerakles ha Kakos, delwenn savet gant Baccio Bandinelli, er Piazza della Signoria e Firenze.\nHerakles a gasas an ejened laeret digant Geryon da-vetek an Tiberis, en Italia, hag a vanas kousket tra ma oant o peuriñ. Kakos a laeras eizh anezho, hag evit na vije ket kavet e sachas anezho a-souz, dre o lost, betek e vougev. Prest edo an haroz da guitaat ar peurvan pa stagas e oc'hen da vlejal ha pa voe respontet dezho gant blejadeg all ar re a oa kuzhet er vougev. Hag Herakles gant ar gounnar da redek davito. Met ur pikol karreg a oa ouzh toull ar vougev, dalc'het gant chadennoù a oa bet goveliet gant e dad Hefaistos. Na 'vit se ! Bountañ ha sachañ a reas war ar reier, da ober lec'h da dremen, ha lammat er vougev.\nAdtapet diwar « https://br.wikipedia.org/w/index.php?title=Kakos&oldid=1853181 »


Aotrou Glyndyfrdwy ha Cynllaith Owain\nSiell Owen Glyndŵr\nRen : 1401 - ~1416\nKentad : Owain Lawgoch\nPriñs hêrezhel Powys Fadog\nKentad : Gruffydd Fychan II\nWarlerc'hiad : Maredudd ab Owain Glyndŵr\nTiegezh : Tiegezh Mathrafal\nGanedigezh : ~1349\nMarv : ~1416\nTad : Gruffydd Fychan II\nMamm : Elen ferch Tomasap Llywelyn\nPried : Margaret Hanmer\nRelijion : Katoligiezh\nOwain Glyndŵr (distagadur fonetik: 'ouain glɨn'dur), pe Owain ap Gruffudd (ˈouain ap ˈgrɪfɪð) (war-dro 1359–war-dro 1416), a oa anezhañ ar C'hembread diwezhañ gant an titl a Briñs Kembre (Tywysog Cymru). En em sevel a reas a-enep galloud ar Saozon e Kembre.\nGlyndŵr zo un udenn e pezh c'hoari William Shakespeare Henry IV, Part 1 (gant e anv saoznekaet en Owen Glendower). Taolennet eo evel un den gouez renet gant an hud hag e zrivliadoù. Dre e varv Owain a zo deuet da vezañ un dudenn damm vojennel a memes live evit Cadwaladr, Cynan hag Arzhur evel un haroz o c'hortoz da zistreiñ evit dieubiñ e sujidi. E fin an XIXvet kantved al luskad Cymru Fydd en doa adkemeret anezhañ evel tad ar vroadelouriezh kembreat.\nOwain Glyndŵr e penn e armeSkeudenn gant A.C. Michael\nEmgann Bryn Glas\nAdtapet diwar « https://br.wikipedia.org/w/index.php?title=Owain_Glyndŵr&oldid=1988629 »\nGanedigezhioù ar bloavezhioù 1350\nMarvioù ar bloavezhioù 1410\nKemmoù diwezhañ degaset d'ar bajenn-mañ d'an 26 Ebr 2022, da 08:02.


Karta - Coopérative citoyenne Kemper\nKARTA ar gevelouri Ekologel ha Sokial\nAr galv da sevel ur raktres evit kêr Gemper a oa ur galv evit an dud. Diazezet e oa war ur manifesto evit un treuzkemm ekologel ha keodedel e Kemper hag he meurgêr.\nAr framm politikel\nEmaomp o tont a bep tu, gant doareoù hag anaoudegezhioù disheñvel eus hon tolead. N’eus den ebet en hon touez a gred e c’hell an holl en em gavout asambles hep na chomfe disheñvelder na dislavar ebet etrezomp da vont da grouiñ ur seurt keodedouriezh unan hag unvan.\nGouzout a reomp ivez ez eus freuz ha reuz er strolladoù politikel, kriz-tre a-wezhioù, a zeu eus an diabarzh pe eus an diavaez… Gwir eo e rankomp mont dreist d’hon disheñvelderioù evit sevel ur raktres fetis evit Kemper Breizh-Izel, ar gumuniezh kumunioù. Arabat neuze degas amañ ar c’hudennoù hon eus etrezomp.\nMallus-tre eo ober un dra bennak a-enep tommadur an hin, diskar ar vevliesseurted, an danvezioù naturel o vont da get, an dizingalded sokial o kreskiñ, an demokratelezh n’eo ket unan wir, an tu dehou pellañ o kreskiñ ingal. Atebek omp da zont a-benn da gendeuziñ nerzhioù an tu kleiz enebet ouzh ar frankizegezh nevez ha nec’het gant direizhamant an hin. Hor c’heodedourien a c’hortoz se diganeomp…\nDiouzh an tu all ez eus bet kaset ur bern barregezhioù a oa d’an ti-kêr betek ar gumuniezh kumunioù. Teknokratek-tre eo mererezh an Diazezadur Publik a genlabour Etrekumunel (DPKE). N’eo ket demokratel a-walc’h e aozadur politikel. Meret e vez gant dilennidi a zeu eus strolladoù disheñvel ha n’haller ket meizañ penaos e vo e zoare a-raok an dilennadegoù.\nKoulskoude e vo ret bezañ e-barzh an aozadur teknokratel-se, met n’eo ket ar pal pennañ…\nGwelet a reomp pelloc’h ha larkoc’h eget mererezh ekologel an tiriad. Ret e vo deomp kaout ur framm ekologel ha sokial lec’hel hag hollek, an daou o vont a-gevret. N’eus nemet evel-se ma vo kredet en hor programm gant keodedourien dipitet.\nMerourien e vimp hag atav en emsav sokial evit chom hep koll ar stur hag evit derc’hel hon nerzh politikel.\nNeuze ‘ta e vo tri fal da dizhout gant hor strollad keodedourien :\n– Merañ kêr hag implijout an holl zoareoù da «bareañ» anezhi ha da wareziñ ar pezh zo boutin deomp-holl (prientiñ an emdroadurioù a bep seurt (ekonomikel, hinel, sokial h.a…) a vo bevet ganeomp hag ar remziadoù da zont..\n– Digreskiñ al louc’had ekologel ha stourm a-enep direizhamant an hin hag evit gwareziñ ar vevliesseurted..\n– Kreñvaat obererezh sokial ar gêr hag ar veurgêr evit digreskiñ an dizingalded hag evit kinnig doareoù bevañ dereat evit an holl..\n– Lakaat war wel al liesseurted sevenadurel ha yezhel..\n– Ret eo d’hon dilennidi sinañ ar garta anticor..\n– Gervel an niver brasañ a oberourien evit reiñ fiziañs d’an holl. (lakaat an annezidi da gemer perzh en ur vuhez demokratel lec’hel gwirion)..\n– Embann sklaer komzoù politikel kreñv, graet a-stroll, evit kas komzoù lec’hel da gaout un dalvoudegezh hollek. (bezañ e-mesk ar geodedourien hag ar gevredigezh sivil, bezañ e-touez ar c’hêrioù a gas da benn un treuzkemm energiezh, bezañ e-touez ar c’hêrioù disuj evit rannañ ar skiant-prenet…).\n?Evit un treuzkemm ekologel ha keodedel e Kemper.\nKemper a rank bezañ a-unan gant lusk etrebroadel ar c’hêrioù war hent an treuzkemm ekologel ha keodedel. Atebek omp eus an dra-se. Ar remziad diwezhañ omp a c’hell digreskiñ tommadur an hin.\nN’haller ket lakaat ur cheñchamant ken bras war gont nerzh an dud nemetken, tud lakaet da harozed ar vuhez pemdez. Ret eo kaout ivez un engouestl a-stroll war pep tachenn. Ar youl hag an ober politikel zo traoù ret evit gellet treuzkemm an doareoù da vevañ. Piv a c’hell mont war varc’h-houarn ma n’eus ket eus an terkadurioù ret e kêr.\n• ? Piv a c’hell ober gant an treuzdougen boutin ma n’int ket aes da dapout, sur hag ingal.\n• ? Piv a c’hell debriñ lec’hel ha bio ma n’eus ket hentadoù aes evit an holl.\n• ? Piv a c’hell digreskiñ e energiezh fosil pe nukleel, ma ne vez ket harpet an digresk beveziñ, an efedusted energiezh, diorren an energiezhioù nevezadus.\n• ? Kemmadur Kemper hag e veurgêr zo un dra d’ober a-stroll evit ma vefe hor c’hêr unan a zesach an dud.\nDifenn a ra an ekologiezh e kêr ar galloud da ober ha da vevañ e Kemper evit pep hini. Analañ en un endro yac’h, debriñ mat, bevañ e tier dereat a goll nebeutoc’h a energiezh, ar fiñvusted doujus, an natur e kêr, obererezhioù a-stroll gant annezidi all. An traoù-se a dalvez ivez adskoulmañ darempredoù gant tud all, pa vezont nebeutoc’h gant an doareoù bevañ a-vremañ, gwarantiñ plas ar sevenadur e kêr evel diazez hiniennel hag a-stroll hor breudeuriezh. Talvezout a ra ivez kas da benn ur politikerezh yezh youlek evit ar brezhoneg, amañ e kêr-benn Kerne, dougen talvoudegezhioù un ekonomiezh poellek, nevezus ha kengret, enframmet e kêr, ha na lak ket goullo kalon ar gêr hag ar c’harterioù. Harpañ implijoù an treuzkemm n’haller ket dilec’hiañ !\nAn treuzkemmoù-se a vez kaset da benn e meur a gêr, bihan pe bras, e Grande-Synthe, e Pariz, Grenoble pe Strasbourg. Hor c’harg eo bremañ lakaat an ekologiezh da vezañ e kreiz ar politikerezhioù foran. Ret eo kompren n’eus ket a ekologiezh na vefe ket kengret. Mont a ra asambles gant harp ar re vunut ha bresk, gant rannañ ar strivoù a-stroll, gant ar stourm a-enep dilez tud ‘zo, ar baourentez, an droukziforc’hioù hag an dizingalded. Kontrol da lod a ya war-zu ar gasoni hag an estrengasaouriezh, n’haller ket nac’h an dud a dec’h evit chom bev. Kalon hor c’hevredigezh a rank bezañ an denelezh hag ar vreudeuriezh. Ret eo ivez adsoñjal e perzh an annezidi da vevañ ur gwir demokratelezh lec’hel, leun ha moral…\nEkologiezh, kengred ha demokratelezh eo tri diazez hor raktres ekologiezh e kêr-Gemper.\nUr galv a gasomp d’an holl re a fell dezho bezañ perzh er raktres-mañ. Greomp asambles, amañ ha bremañ.


Paddington e brezhoneg - BreizhVOD\nKregiñ a raio a-benn 3 eilenn\n1h35min2014 Filmoù, Komedi\nOad : +6\nEvit abegoù gwirioù skignañ n’eus ket tu ken feurmiñ ar film.\nUr wech e oa un arzhig a vro Berou… Kerkoulz ha degouezhet e Londrez, en em gav gant ar familh Brown a ro dezhañ bod hag un anv nevez, Paddingon. Ha setu kroget an trubuilhoù ! Daoust da Baddington bezañ un arzhig a feson hag a youl vat, ne ra nemet sotonioù. Ha n’aio ket war wellaat gant ur blouzerez loened war e lerc’h !\nSavet gant Paul KingGant Aziliz Bourges, Jakez Andre, Jil Penneg, Jisel Ar Gurudeg, Leo Gwilherm, Mai Lincoln, Marion Gwenn, Nolwenn Korbell, Tangi Daniel, Tangi Merien, Tangi Simon, Tifenn Lineatte, Tony Foricheur, Yann-Herle Gourves


Ki-dour mor - Wikipedia\nGenad : Enhydra\nAr c'hi-dour mor (Enhydra lutris) zo ur c'hi-dour bras eus norzh ar Meurvor Habask. E gavout a reer eus Japan betek Kalifornia. Ar c'hi-dour brasañ eo hag ar spesad nemetañ er genad Enhydra.\nHemolc'het e veze kalz evit e greoñ - an hini stankañ er bed gant 394,000 blevenn dre cm²- ha hogozik diouennet e voe. Krediñ a reer na oa nemet 1000 - 2000 anezho e 1911. Daoust ma zo un nebeud isspesadoù dezhañ en arvar c'hoazh e krog ar poblañsoù da greskiñ en-dro. Gwarezet eo ar c'hi dour-mor.\n3 Emzalc'h ha gouennadur\n4 An hemolc'h bras\nGant e gorf hir hag e vlevenn stank-tre a warez anezhañ diouzh ar yenijenn, eo azas korf ar c'hi-dour mor evit ar vuhez er mor.E vlevenn a vir an aer ivez, ar pezh a grou un harz etre an dour ha korf an aneval. Pouezus tre eo rak n'eus gwiskad lard ebet dindan e groc'hen.\nDindan pep hini eus e bavioù ez eus ur c'hodell a implij evit mirout ar boued a zastum e goueled ar mor. Skilfoù zo ouzh ar pavioù a-raok ha palvezek eo ar pavioù a-dreñv. Ul lost berr ha tev en deus. Ar pared a c'hell pouezañ 45 kg ha muzuliañ 150 cm. Bihanoc'h eo ar parezed.\nAr c'hon-dour mor a chom e-kichen an aod hag en dourioù n'a ket o donder en tu all da 55 m. O c'havout a reer alies lec'h ma vez kelp, ur seurt bezhin. War ar c'herreg-tarzh hag en tachadoù etrelañvek emaint o chom ivez. Ur spesad-alc'hwez int rak debriñ a reont an divellkeineged a strujfe betek re mod all.\nAn teureuged hag an ourmel eo o freizhoù pennañ. Ober a reont gant mein evit terriñ ar c'hregin. Ezhomm o deus ar c'hon-dour mor da zebriñ 20 - 25% eus o fouez bemdez, ar pezh na vir ket outo da vezañ figus.\nDigant o mammoù e teskont petra a c'hellont debriñ ha bez' ez eus lignezoù a gon-dour mor a hemolc'h gouelini pe kranked. Ar c'hon-dour mor a zebr alies en ur neuñviñ war o c'hein.\nHemolc'het e vez ar c'hon-dour mor gant an dud, ar rinkined hag ar skoazoged.\nEmzalc'h ha gouennadurAozañ\nBevañ a ra ar c'hon-dour mor en o-unan pe e strolladoù . Tec'hout a ra ar parezed dirak ar pared en diavaez eus ar c'houlz-gouennañ. Kemm a ra o zachenn hervez ma 'z eus boued pe get hag ouzhpenn 5 km² e c'hell bezañ. An anevaled a c'hell ergerzhout 1 - 2 km bemdez.\nUn aneval-deiz eo ar c'hi-dour mor. Tremen a ra an darn vrasañ eus e amzer o kerc'hat boued war goueled ar mor. Ne chom ket pell dindan an dour (an aliesañ pas muioc'h eget 90 eilenn). Unan eus an anevaled gouest da implijout binvioù eo ar c'hi-dour mor.\nN'eus ket a amzer-gouennañ resis met e-pad an hañv e c'hoarvez ar peurliesañ. Lieswreg eo ar c'hon-dour. E-pad an estrus, hag a bad tri devezh, en em baront. E-pad ar maread berr-se e tifenn ar pared un dachenn. Ral eo e stourmfe ar pared an eil ouzh egile hag an darn vrasañ eus an dizemglevioù a vez diskoulmet dre abafiñ ar c'heneil. Boaz eo ar pared da zerc'hel penn ar parezed etre o javedoù, ar pezh a zo abeg d'ar c'hleizhennoù a c'heller spurmantiñ war lod anezho.\nAn hemolc'h brasAozañ\nAdtrevadennerezh aodoù Kalifornia gant ki-dour mor\nEr XVIvet ha XVIIvet kantved e tiorroas kalz kenwerzh ar c'hreoñ. A-benn kontrolliñ ar c'henwerzh-se ha kavout poblañsoù arall en em astennas Rusia war-du ar reter. Goude stagidigezh Kamchatka e ergerzhas ar Rused norzh ar meurvor habask. Vitus Bering hag Alexi I. Chirikov a voe karget da ergerzhout ar rannvroioù arktek ha da gavout un hent betek Amerika. Dont a rejont a-benn da zistreiñ da gKamchatka met peñseañ a reas Bering. Mervel a reas war Enez Bering met e geneiled a dreuzvevas. Dont a rejont en-dro e 1742 gant 900 tamm kroc'hen a restaolas frejoù an ergerzhadeg.\nDeroù an hemolc'h bras e voe. Ur c'hantved e padas. Kas a reas ar Rused ergerzhadegoù arall a zistrujas an holl boblañsoù eus Inizi ar C'homandant. Pa ne chomas ki-dour mor ebet enno ec'h ejont d'an Inizi Aleoutiek lec'h ma redijont an annezidi da hemolc'h evito.\nE 1776 e tizhas moraerien Cook Guangzhou e Sina lec'h ma tizoljont kenwerzh kreoñ kon-dour mor hag ar frouezhus ma c'helle bezañ. D'an ampoent-se e krogas broioù arall Europa da hemolc'h ar c'hon-dour mor.\nHogozik diouennet e oa kon-dour mor Alaska e 1867, ar pezh a lakaas ar Rused da werzhañ ar rannvro-se d'ar Stadoù-Unanet. Gant an Amerikaned e voe lazhet kon-dour mor goude-se hag e 1911 hepken e voe sinet ur feur-skrid a verze an hemolc'h. D'ar mare-se ne chome nemet etre 1000 ha 2000 hinienn en natur hag an darn vrasañ eus ar skiantourien a grede ec'h afent da get. E 1938 e kavjod ur strollad bihan e-kichen Carmel, Kalifornia. Mont a reas d'ober unan eus ar mammennoù a adsavas ar poblañsoù.\nGant bigrierien japanat e voent hemolc'het betek an eil brezel bed, ha n'eo nemet goude savidigezh diazezlec'hioù milourel en inizi Aleoutiek ma paouezas al lazhadeg.\nEnhydra lutris war an Animal Diversity Web\nOceanInfo: Ki-dour mor\nAdtapet diwar « https://br.wikipedia.org/w/index.php?title=Ki-dour_mor&oldid=1861146 »


Buhez ar Sent/1894/Onesim - Wikimammenn\nBuhez ar Sent/1894/Onesim\n◄ Faostin ha Jovit Sant Onesim Guevrok ►\nbardouni d’ezhan. « Guir em bije bet, a skrive ann abostol d’he vignoun, guir em bije bet da c’hourc’hemenn d’ehoc’h ; mes guell eo ganen ho pedi. Me ho ped eta evit va mab Onesim, am euz gounezet da Jezuz-Krist abaoue m’ounn chadennet. Digemerit anezhan, evel ma em digemerfac’h va-unan. Digemerit anezhan, ne lavarann ket evel eunn esklav, mes evel eur breur muia karet, ha mar en deuz great eur gaou bennag ouzhoc’h, ma vank d’ehoc’h eunn dra bennag, list ann dra-ze em c’hount-me. Enn han’Doue, va breur, grit d’inn ar blijadur a c’houlennann diganehoc’h. »\nPhilemon a zentaz ouz ann abostol. Reseo a reaz Onesim gant ar garantez ann denera, pardouni a eure d’ezhan he laeronsi hag he dec’hadenn, hag he liberte a roaz d’ezhan var ar marc’had. Onesim a zistroaz raktal da Rom da gaout sant Paol. Bez’e oue evithan eur c’houmpagnoun hag eur zervicher fidel epad he gaptivite. Mont a reaz, asambles gant eunn diskib all, da gas eul lizer euz he berz da gristenien Kolos, hag o veza bet beleget goudeze, e sikouraz anezhan ive da brezeg ann Aviel. Lakeat e oue erfin da eskop e Ephez goude merzerenti sant Timothee.\nOnesim a gerzaz bepred var roudou sant Iann ha roudou sant Timothee hervez ann testeni a ro d’ezhan sant Ignas, merzer, enn unan euz he liziri. Ne esperne nag he boan nag he amzer evit kelenn ar bobl a ioa enn he garg, evit maga ar feiz hag ann devosion etouez ann dud fidel ha miret na vijent touellet gant ann heretiked hag ar fals doktored. Goude beza labouret evelse epad tost da dregont vloaz, hag heb ehana tamm, evit gloar Doue ha silvidigez ann eneou, ar Zant a echuaz he vuez dre eur verzerenti gloriuz, d’ar c’houezek a viz c’houevrer euz ar bloaz 95 goude donedigez hor Zalver.\nAnn esklaved pe ann esklavourien guech all a ioa tra ho mistri, da lavaret eo, ar re-ma o doa varnho guir a vuez hag a varo, hag a c’helle ho guerza hag ho laza zoken evel ma vez guerzet ha lazet ar chatal pe al loaned. Setu aze e pe stad e ve c’hoaz hirio ar re a renk mont da\nzervicha evit gounit ho boued pa n’efe ar relijion gristen. Ar relijion gristen, hag hi hebken, eo e deuz a nebeut a nebeut lakeat fin d’ann esklavach e kement leac’h m’eo en em skignet. Pebez anaoudegez vad eta, pebez karantez ne dlefe ket da gaout evithi ar zervicherien hag ar zervicherezed ! Ha goulskoude siouaz ! ha n’e ket hi eo o deuz aliez ann nebeuta feiz hag ann nebeuta respet evit ar relijion ? Ped n’euz ket ive enn ho zouez hag a labour enn despet d’ezho evel ann esklav Onesim d’ar mare ma’z oa c’hoaz paian ? Ped all hag a laer ho mistri evel a reaz ann esklav-se araok tec’het euz a di Philemon ? Mar oc’h euz great evelse bete vrema, hastit affo chench buez evel Onesim pa oue badezet gant sant Paol. Onesim a deuaz goudeze da veza eur zant, ha c’houi a deui da veza sent ive mar kirit kemeret skouer diouthan, da lavaret eo, mar kirit poania da rapari ann amzer dremenet dre hoc’h aked da zervicha Doue hag ho mistri egiz ma’z eo dleet.\nAdtapet diwar « https://br.wikisource.org/w/index.php?title=Buhez_ar_Sent/1894/Onesim&oldid=32258 »\nKemmoù diwezhañ degaset d'ar bajenn-mañ d'an 11 C'hwe 2012, da 18:48.


Ag er silance - Wikimammenn\nAg er silance\nJ.-M. Galles, 1829 (p. 160-164)\n◄ Ag er vuhé interior Ag er silance A union en inean guet Doué ►\nAg er silance.\nDOHOH-É, Rouannés er vertuïeu, en hum adressan eit disquein goarn er silance ha conze perpet a propos.\nHui e hoès pratiquet er vertu ag er silance én ur fæçon quer parfæt, ma éellet, gùel aveit hanni aral, disquein deign he fratiquein mé-memb.\nNi a leine én Aviel mara unan a hou conzeu ; ha me uéle penaus én hou ç’ol conzeu hui a bratiq ur vertu benac.\nPéh ur garanti aveit er burtæt ! péh un humilité, péh un aboeissance ér honzeu hou poai adresset d’en Æl a zas d’hou saludein é hanhue en Drindet adorable !\nHui a gonze é ty Elisabeth eit trugairécat Doué ag er græceu particuliér en dès accordet deoh. A pe hoès cavet hou mab Jesus én Tample, hui a gonze eit discoein hou tinérdæt én é guevér, hac én éred a Gana eit rantein chervige d’hou nessan.\nA hend aral, hui a oarn er silance é calz a circonstanceu é péré hou pehai, haval-é, deliet partagein, guet er-ré a oai tro-ha-tro deoh, er santimanteu a hou calon.\nTest ag er marveilleu a arrihuai é gannedigueah Jesus, hui a gleuai er péh a larai ar guement-cé er-ré guetan a zas d’en adorein. Hui a zalhai chonge a ol ou honzeu ; mæs hui ou chairrai, a lar en Aviel, guet ur silance læn a respect.\nÉn tample é péhani hou poai presantet Jesus croaidur, hui a chommas én ur silance læn a admiration, a béhani n’en dès chet manquet en Aviel a gonze, rac ma teliai chervige d’hun instrugein.\nHui a vontas goudé guet Jesus ar er halvar ; hui hum zalhas én hou saüe doh troed er groéz ; hui a receuas é zeuéhan huannadeu ; mæs hui a oarnas, durant tout en amzér-zé, ur silance parfæt a batiantæt hac a aboeissance de volanté Doué.\nMe silance a gonze dohoh, me mab : ol en ineanneu devot a gomprenne erhat é langage.\nEn hani em boai goarnet én ol circonstanceu é péré ne oulennai quet gloër en Eutru Doué hac er garanté doh en nessan m’em bezai conzet, a oai inspiret teign dré græce er Speret-Santel.\nEan a zisq deoh penaus, eit bout interior, ne faut quet conze calz, ne faut quet conze hemb réflexion, ha ne faut conze meit dre inspirationeu er Speret-Santel, péhani a laca ér fond ag er galon er péh a zeli laret en hani er honsult.\nEn hani hum blige é tivise paud a zisco é ma taulet é galon hac é speret guet en dissourciage ; ha quement-cé a zou déja un droug bras.\nÆz é collér én diviseu er santimanteu a zevotion. Er silance ou honserve hac ou hrihua.\nNe gavehet quet calz a dut en dès quai en dout goarnet er silance ; hui a gavou é contrel ul lod-caër en dès anquin ou dout conzet rai.\nEn dén aviset ne gonze meit a p’en dé requis conze ; de laret-é, n’er groa meit a pe vehai droug é taüein, pé ne vehai quet a propos goarn er silance.\nEn hani ne ouï quet goarn é dead a zou haval doh ur guær digueor a bep-tu, én danger a vout somprenet ha queméret dré en annemis.\nCasic é ma impossible chom péel de zivis hemb commettein ur pehet benac.\nEn hani a gonze bihannan, hennéh-é perpet en avissettan.\nE peb amzér en expériance en dès discoeit penaus é ma él léh ma oarnér gùellan er silance é en hum gave er muihan a innoçance.\nDalhet erhat chonge ag en avis-men, é ma perpet pourfitable goarn er silance, a pe ne vèr quet obliget de gonze.\nUn abiltæt vras é gout conze pé tahuein a propos. Eellein a rér bout abil én treu aral, hemb bout abil én article-zé. Græce Doué en disq gùel aveit ol leçonieu en dut.\nMe mab, sel-bihannoh ma conzehet doh en dut, sel-mui é conzou Doué dohoh ér galon.\nSellet er bagatellageu, a béré é conze ordinæremant en dut, èl treu péré a bara doh Doué a hum antretenein guenoh.\nSurtout ne gonzet quet liés d’en dut a hou afflictioneu nac a hou poénieu ; en dut ne guemérant quet quement a druhé doh t’ai èl ma chonget. Conzet a nehai liés de Zoué : perpet é ma prest d’hon consolein.\nNe gonzet memb jamæs a nehai hemb er vrassan nécessité, mar dé en nessan é a ra deoh ou andur. Hui hoa pehai lies léh d’hum rebreichein en dout laret rai.\nAdtapet diwar « https://br.wikisource.org/w/index.php?title=Ag_er_silance&oldid=105821 »\nKemmoù diwezhañ degaset d'ar bajenn-mañ d'an 16 Eos 2017, da 19:55.


Buhez ar Sent/1912/Tarakus - Wikimammenn\nBuhez ar Sent/1912/Tarakus\n◄ Fransez Borjia Tarakus Wilfrid ►\nAn dra-man a c’hoarvezas epad an dekvet brezel a reas impalaered Rom d’ar gristenien.\nTarakus, eur zoudard koz, ginidik eus a Glaudiopolis, Probus, eun den pinvidik eus a Zida, hag Andronikus, eun dijentil yaouank ginidik eus a Ephes, tri gristen mat, a oe chadennet en Pompeiopolis. Maximin, gouarner ar Silisi, a glaskas o lakat da nac’h o fe. Mes koll a reas e amzer ; ar gristenien a zalc’has start. Setu aman an drede loden eus o frosez.\nAn ofiser Demetrius a respontas : « Aman emaent, Otrou.»\nMaximin a lavaras d’ar c’hosan aneze :\n— Evit pellât diouzit tourmanchou neve, kinnig ezans d’an doueou.\n— Lavaret am eus d’ec’h, eme Darakus, en Tarb da gentan, hag en Mopsuest goude, e oan kristen, ha kristen on bepred. Kredet ac’hanon, ar wirione a zo ganin.\n— Paour kez a zo ac’hanout, re divezat e vezo d’it kaout keun p’am bezo grêt d’it mervel en kreiz an tourmanchou.\n— Keun am bije pell zo, ma vije bet dleet d’in kaout. Galloud a teus war ma c’horf, gra outan ’vel a gari.\n— Kroget ennan ha laket-han en kroug, ma torro e bennad sod.\n— Ma vijen bet foll, e vijen deut da vezan ken fallakr ha te.\n— Breman pac’h out en kroug, sent ; anez ze, az pezo an tourmanchou a veritez.\n— Gra ’vel a gari.\n— Kredi rez, marvat, e teuio, pa vi maro, eur goz wrac’h bennak da enori da gorf ha d’hen balzami gant louzeier c’houez vat, mes bez dinec’h, ne chomo ket eur begad eus da relegou.\n— Gra d’in gouzanv ar pez a gari arôk ma maro, ha gra ouzin ’vel a gari, goude ma maro.\n— Tommet laonennou houarn ha laket-e d’ezan war e beultrin.\n— Hag e rafes kant gwech gwasoc’h, ne laki ket ac’hanon da zerviji da zoueou.\n— Digaset eun ôten, ha troc’het e ziskouarn ; touzet e benn ha laket warnan glaou beo.\n— Ma diskouarn zo diframmet, mes re ma c’halon a vir o nerz.\n— Diskroc’hennet, gant an ôten, e benn milliget ha laket warnezan glaou beo.\n— Hag e tiskroc’hennfes ma c’horf penn-da-benn, ne zilezin ket ma Doue, a ro d’in nerz da c’houzanv da venviou diaoulek.\n— Laket an houarn ru dindan e ziou c’hazel.\n— Ra zello Doue ouzit, ha ra varno ac’hanout hirie.\n— Den milliget, pesort Doue a bedez-te ? Lavar !\n— Eun Doue hag a zo ’n az kichen ha n’anavezez ket, hag a roio da bep-hini diouz m’en devo grêt.\n— Kaset anezân d’ar prizon ha miret-han a-benn gourennadeg al loened, varc’hoaz.\nProsez Probus a zo henvel awalc’h ouz hini Tarakus, nemet e kavas Maximin eun doare neve d’e heskinat :\n— Grêt d’ezan, emezan, evan gwin an idolou, ha laket en e c’henou eun tamm kig diwar an ôter.\n— Otrou Jezuz, Mab an Doue beo, a youc’has Probus, sell ouz ar pez a rêr d’in ha bez ma barner.\n— Poan ’teus bet, paour kez zo ac’hanout, ha koulskoude, teus tanvaet treo ar zakrifis. Petra ri breman ?\n— Ne teus ket gonezet kalz a dra o lakat ac’hanon, dre heg, da gemer restajou da zakrifisou, rak Doue a oar ma mennoz.\n— Sod zo ac’hanout, lavar e ri dre gaer ar pez teus grêt dre heg, hag e vezo torret d’it da chadennou.\nNeuze Maximin a reas roudennan divesker ar merzer gant an houarn ru ha toullan e zaouarn gant tachou ; goude oe kaset d’ar prizon hag e oe digaset Andronikus. Heman, p’en em gavas, a oe stonket gant c’houez ponner ar c’hig rostet a oa el lez-varn.\nMaximin a glaskas, da gentan, e c’honid dre gomzou flour, ha rei d’ezan da gredi o devoa an daou verzer-all nac’het o Doue.\nAndronikus a respontas d’ezan ne oa nemet eur gaouiad. Neuze e oe grêt eun tântad tân paper endro d’ezan ha laket an houarn ru etre e vizied.\n— Diskiant, enebour Doue, diskibl Satan, a lavaras an dijentil yaouank, ma c’horf a zo lôsket, mes arabad d’it kredi am efe aon ouzit. Doue a zo ennon, dre Jezuz-Krist, ha disprizout a ran ac’hanout.\n— N’ouzout ket eta, eme Vaximin, e oa an den-ze a bedez eun torfetour hag a zo bet staget ouz ar groaz war urz ar gouarner Pilat ?\n— Ro peuc’h, rak ne zere ket ouz eun den eveldout komz eus Hennez.\nMaximin a grede bepred e c’hallje dont a benn eus Andronikus. Gourc’hemenn a reas lakat bara ha gwin ar sakrifis en e c’henou, evel da Brobus :\n— Breman, da vihanan, emezan, teus tanvaet aneze.\n— Ra vefet kastizet, c’houi hag ar re o deus roët galloud d’ec’h d’am labean gant ho sakrifisou.\n— Penn fall ’zo ac’hanout ! Evelse eo e kredez milligan an impalaered, kemend-all a beuc’h evel o deus digaset er bed !\nKomz eus a beuc’h a oa brao, pa oa poullet ar gwad kristen en holl lez-varniou ar rouantelez.\n— O milliget am eus, eme ar merzer kalonek, hag o milligan a ran, an everien gwad-ze, o deus dismantret ar bed. Ra deuio dorn an Otrou Doue d’o c’hastizan, mac’h anavezfont an droug o deus grêt d’e zervijerien.\nMaximin, êt er-mêz anezan e-unan, a reas terri dent ha troc’han teod Andronikus. An de war-lerc’h, gant Probus ha Tarakus, e oe stlapet d’al loened goue da zispenn. O eneou a nijas d’an nenv. Doue a wiskas d’eze saë al levenez hag a lakas war o fenn kurunen ar gened (304).\nMicher ar zoudard a zo eur vicher enorus, abalamour d’ar madou bras m’eo karget da zifenn, mes ar vicher-ze ive a zo eur vicher danjurus meurbed, ha meur a hini, siouaz, a weler o koll o-unan enni ar madou int karget da ziwal d’ar re-all.\nKoll a reont a-wechou bue o c’horf, war dachen ar brezel, mes ar c’holl-ze a zo eun enor, hag ar c’hristen, pa gouez en emgann, a zastum eur gurunen.\nMeur a hini, siouaz, a weler o koll, er c’hazern, madou o ene, hag an dra-man eo ar gwasan.\nKaer o deve, pôtred yaouank, eun tad hag eur vamm gristen bezan kemeret poan ganec’h d’ho sevel ha d’ho luskellat war o barlen en karante hag en doujanz Doue ; kaer o deve bezan tôlet evez warnoc’h, epad blaveziou kentan ho yaouankiz, ha bezan roët d’ec’h a bep seurt skoueriou mat, labouret ha poaniet o devo ganec’h, hep frouez ebet, epad ugent vla, ma ne labouret ket hoc’h-unan, d’ho tro, d’en em viret war hent ar furnez.\nAr zoudarded kristen, gwechall, a veze gwell gante mervel mil gwech kentoc’h eget nac’h o Doue eur wech, ha c’houi a ve gwelet, hiniennou ac’hanoc’h, ouz hen ober, gant aon rak eur mousc’hoarz.\nPeseurt danve a zo eta oc’h ober ac’hanoc’h, kristenien ken bresk evel mac’h oc’h ?\nAdtapet diwar « https://br.wikisource.org/w/index.php?title=Buhez_ar_Sent/1912/Tarakus&oldid=38342 »\nKemmoù diwezhañ degaset d'ar bajenn-mañ d'an 8 Gou 2012, da 12:40.


Sketla Segobrani vol1/Rann 17 - Wikimammenn\nSketla Segobrani vol1/Rann 17\nPrud’homme, 1923 (Kenta Kevrenn, p. 75-77)\n◄ Dezrevell an nao rummad gwenvidik a ouenn Vanos Diwar-benn galloud burzudus an nao remziad gwenvidik ha petra a reas termen d’ezan Termen d’an nao rummad gwenvidik. Derou oadvez ar vouc’hal hag ar c’hleze. Ar re varo bepred beo a galoneka an oberour ma lakaio dre skrid istor e ouenn hag ar gelennadurez a zeu d’ezi a-berz an doueed ►\naf-gour ebet nemet digantan. Oc’h en em gavout ganti, ec’h adenaoue karantez e oad ugent vloaz en he holl nerz, en he nevested, en he dudi. Nemet e tlee padout an adkarantez-se, hep keuz, na digresk, na divlaz biken, keit hag ar Bed hag an doueed .\nDiwar-benn galloud burzudus an nao remziad gwenvidik ha petra a reas termen d’ezan.\nTennet e vez karantez an doueed dalc’hmat dre eur vuhez leun a c’hlanded, a eeunded, a gadarnded, hag an neb a vez karet gand an doueed, an neb a vez gwarezet ha skoazellet ganto, a betra en defe dienez ? N’eus dienez ebet evitan, pa c’hoarvez d’ezan pep tra e kentel ! Dirazan e kouez an harzou, d’ezan nep labour ne ve tenn. En amzer ma komzan, war am eus klevet gant Volked an Arkunia, ec’h are, ec’h ogede, e hade hag ec’h eoste an arc’houereed a-unan gant mibien ha merc’hed Manos. Disgwel d’ezo, hag int dalc’hmat en o c’hichen, e soublent d’an douar a-unan ganto ; ganto e talc’hent hael an alar, fust ar bigell, troad ar wigned ; boulc’ha an irvi ganto ha dizouc’ha a raent ; laonenn ar falc’h a stokent ouz koloennou an heiz ha, keit ha ma pade an eost, e skuilhent e kalon ar baotred hag ar merc’hed levenez ha kan. Rak, e lec’h m’eman an arc’houereed, eno e vez levenez ; eno e sked, an heol ; eno e c’hlazvez ar geot hag e vez ar bleuniou en o c’haera, en o c’houezvata. Ha, war ar gwez tro-dro an evned en em vod da arvesti outo ha da gana d’ezo d’o c’hanmeuli.\nAr re-ze eo ar madeleziou a vez digaset d’he heul gand eur vuhez hervez ar Reiz rôet gand an doueed. Estregeto a zo avat ! Testeniet eo c’hoaz santelez an nao rummad-tud kenta a ouenn Vanos gand an nerz marzus a oa enno hag ar burzudou a hellent seveni dre c’halloud an nerz-se. Meneget eo ar burzudou en danevell a zo o redek e-touez al Lingoned. Volked an Arkunia hag ar Voged, amezeien d’ezo, diwar-benn emlaz ar roue Eparios ha muntr an daou vugel ha tregont anezan. Diouz an danevell-ze, a-walc’h ez oa da dud Tir-Manos lavarout eur ger hepken pe ober eur wignadenn evit ma teuje o binviou pe o c’hlaoiou-brezel en o daouarn. Ezomm ebet d’ezo sevel en o sav, pa vezent en o c’hoazez, ha dilec’hia da vont d’o c’herc’hat ; anezo o-unan e teue ar binviou daveto. Loc’ha traezou a raent eus a bell hep steki outo. Dreist termen an dremmwel ha hini an amzer e tize o sellou. Teogi a raent al loened gouez : naer-wiber, moc’h-gouez, arz, bleiz, kaz-karvetaer, holl e tenesaent d’ezo er c’hoadou ha war ar maez ; c’hoari ha gourvez en o c’hichen a raent hag en em lezel da veza flouret ganto, hep c’hoant ebet d’ober droug. Merc’hed Tir-Manos n’o doa ket ezomm a gelorn da vont da vit dour d’ar waz pe d’al lenn. Dindan an daouarn anezo e teue an dour da enboulla ; aet da voull glok eo e teue ganto d’ar gêr. Evel-se, e tistrôent etrezeg o zad hag o mamm en eur zougen war o fenn eur voullad vras a zour treuzwelus ha skedus ! Hag astenn a raent-i o divrec’h ? Kerkent evned ar c’hoad a zinije war-du enno hag a zeue da gluda war o arzourn, o divrec’h, o diouskoaz. Nag an erer, nag ar gup, nag ar re vilian anezo, ne ginnigent o gloaza gand o figos, gand o c’hrabanou, gand o diouaskell .\nAr burzudou-ze n’eo ket, evel hizio, eun hiniennou hepken a rae anezo, hogen holl baotred ha merc’hed a ouenn Vanos. Ne zeuent ket evel hizio, da heul gourzao e-kreiz lidou-gouel pe emgann, pe da frouez hir-studi, lavarennou-hud, karmou, breou, strobinellou. Braster o feiz en doueed ha nerz o glanded, setu an daou skor m’en em harpe warno mibien Vanos d’o c’has da benn.\nKement-se a badas ken na deas ar wrimennad ouelec’hiou o c’houriza ar vro-Wenn, war-bouez strisaat, ker moan hag eun neudenn pe eur vlevenn-blac’h, ken na zeuas ar vevenn en-dro da zouar mibien Vanos da geja ha da vont en unan gant bevenn bro an diavaezidi. Neuze e voe tremenet ar vevenn-ze gant tri den krennbennek ha talfasok, o ano Dubis (Du), Oktos (Taer), ha Drukos (Drouk), mibien Marvon (Maro), Temillos (Tenval) ha Vailis (Fall). Teir maouez sklavez, o moue du, a zigasent : Novientia (Nevezinti), Serka (Orged) ha Rukkia (Mez), hag a-unan ganto tri c’harr peder-rodek sammet a draezou bet oberiatet gant gouennou dic’hlan ha milliget ar bed. Dont a rejont da di Eparios, roue ar vro-Wenn ; unnek nozvez e vanjont eno, ha, da c’hopraat d’ezan e herberc’hadenn, e trojont da fall e zaouzek mab hag e ugent merc’h. Hadet tro-dro direiz ha revin, e tec’hjont kuit heb lezel roudenn war o lerc’h ! A-c’houdevez, e tigouezas er vro-Wenn, gant marc’hadoureziou estren, kalz a dud all drouk-liou (da lavarout eo du)  ar pennad bleo anezo ; nemet e voe an tri-ze ar re genta, hag en abeg da ze eo ez eo bet miret gand an danevellourien an ano anezo. Diwar ze e nac’has o armou hag o binviou senti ken ouz mibien Vanos ; sevel ha mont d’o c’herc’hat a rankjont ; an arc’houereed a baouezas a bigellat, a hada, a vedi evito. Dirazo e tec’has al loened gouez, pe distrei a rejont outo, d’o flaouia. Merc’hed Manos a freuzas an dour etre o daouarn biziet-skanv, hag e voe red d’ezo kemer kelorniou d’e zigas da gêr o zud. Ne zinijas ken evned ar c’hoad da veza flouret ha poket ganto.\nTermen d’an nao rummad gwenvidik. Derou oadvez ar Vouc’hal hag ar C’hleze. Ar re varo bepred beo a galoneka an oberour ma lakaio dre skrid istor e ouenn hag ar gelennadurez a zeu d’ezi a-berz an doueed.\n« Lignez Manos ha Bena a vevas er vro-Wenn ; e frankizennou bro an Hanv e reas e annez. Kreski a reas eno, ha\n↑ Diwar-benn peurbadelez ar garantez er bed-all sellout Nutt, The Happy Other-world in the Mythico-romantic Literature of the Irish (London, 1895}, p. 321.\n↑ Netra ne gaver, nag e skridou gregach na latin an Hen-amzer, nag e skridou nevez-keltiek ar Grenn-amzer, hag a rofe tro da gredi e vije seurt kredennou gand ar Gelted. Ar pennad-ze en e bez a rank beza klasket an andon anezan e briz-kredennou Indeziz. Da skouer, evid an dour enboulaet ka kaletaet, sellit ouz M. Maindron, Dans l’Inde du Sud, I (Paris, 1907), p. 219.\n↑ Ar bleo du tremenet da zrouk-arouez gant Saked an Turkestan, a oa anezo, da genta, eur boblad veleganed, Zaborowski, Peuples aryens d’Asie et d’Europe, pp. 287-288. Kredenn eneb e Breiz-Veur, e-touez tud al Lancashire, an Northumberland hag enez Van, Thiselton Dyer, British Popular Customs, present and past, arranged according to the calendar of the year (London, 1894), pp. 7-8.\nAdtapet diwar « https://br.wikisource.org/w/index.php?title=Sketla_Segobrani_vol1/Rann_17&oldid=163613 »\nDernière modification le 7 Eos 2020, à 15:18\nKemmoù diwezhañ degaset d'ar bajenn-mañ d'an 7 Eos 2020, da 15:18.


Kantved - Wikipedia\nUr prantad kant vloaz eo ar c'hantved (eus an niverenn kant). Implijet e vez er sistemoù deiziata, da lavaret eo an deiziadurioù. Kontet e vez gant niveroù petvediñ, dre m'eo an amzer ur meizad keñverel (relativel). Setu perak n’eus ket ur c'hantved mann.\nEn deiziadur kristen ijinet hag implijet en Europa, ha goude-se er broioù levezonet gant Europa ha kazi e pep lec'h dre ar bed a-bezh bremañ e jeder ar c'hantvedoù a-raok hag adalek ganedigezh ar C'hrist. Komzet e vez eus ar marevezh kristen evit an eil prantad.\nEn deiziadur yuzev hag en muzulman e reer gant kantvedoù, met gant ur poent-orin dibar.\ndegad-devezhioù (deg deiz)\nmilved (mil bloazh)\nAdtapet diwar « https://br.wikipedia.org/w/index.php?title=Kantved&oldid=1466752 »\nKemmoù diwezhañ degaset d'ar bajenn-mañ d'an 4 Ebr 2013, da 17:20.


Pajenn:Morvan - Buez ar Zent, 1894.djvu/54 - Wikimammenn\nPajenn:Morvan - Buez ar Zent, 1894.djvu/54\ngoulennet en doa evithan ar c’hras ne deuje ket he feiz da vankout; hag hen lakeat en devoa da bastor var he zanvadezed kerkouls ha var he oaned, da lavaret eo, var ann eskibien kerkouls ha var ar veleien hag ann oll dud fidel. Enn eur ger, Jezuz-Krist en doa choazet sant Per evit delc’her he blas var ann douar goude ma vije distroet he-unan varzu he Dad.\nAr gouel-ma a zo hanvet gouel Kador sant Per, abalamour sant Per, evel m’eo bet ato ar c’hiz en lliz, a azeze var eur gador evit kelenn ann dud fidel hag ober ar pez a ioa enn he garg evel pab hag eskop Rom. Mes ar c’homzou-ze a zinifi hag a verk d’eomp, ouspenn, ar\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/54&oldid=137759 »


An dibenn -a en U3 en amzer a-vremañ\nUn dra dibar deus Kreiz-Breizh ha Bro-Wened eo an dibenn -a en drivet gour unan en amzer a-vremañ. Kement-se a degas Favereau da soñj (1997, p.194) :\n« à la troisième personne, -a (attesté en vieux-breton – RH 182) n'est courant qu'à l'Est de la Cornouaille (Pélem) et dans le Vannetais (pays Pourlet) où son emploi est devenu quasi-systématique, à partir de la conjugaison à thème A » (Favereau, 1997, p.194).\nSell aze un toulladig skwerioù roet gant Favereau :\n#henn'zh 'gonta difounn\n#pe 'zalc'ha mont\n#war-wel 'choma pell\nN'eo ket anavezet er yezh standard ma vez implijet radikal ar verb hepken :\n°alies e sko traoù\n°ne sko ket\nStank eo an dibenn -a e bro Vear. Brezhonegerien deus hanternoz (Perwenan) ha gwalarn Bro-Dreger (Ploubêr) o deus bet lâret dimp c'hoazh e oant souezhet gant ar fed-se, dianavezet gante. Ne soñj ket dimp e vefe ur roud dioutañ e brezhoneg Plougouskant kennebeud (Jean Le Dû, 2012). War a seblant emañ bro Vear war bevenn an takad ma vez implijet an dibenn -a. Levezon ar c'herneveg a weler aze ha moarvat eo nevez a-walc'h.\nE-se hon eus plêet gant an dibenn-se ha kavet hon eus un dra dic'hortoz. Drol a-walc'h eo, ne vez implijet nemet er stumm-nac'h kazi. Diwar ar 155 skwer serret ganimp, 153 anezhe zo er stumm-nac'h, da lâret eo 99%. Sell aze an daou skwer nemetañ er stumm-ya :\nouzhpenn e vanka\nil en manque davantage\nar sizhun a dremena\nDiwar-se e c'haller embann eo posubl an dibenn-se er stumm-ya, ral-kaer eo avat. War ar poent-se en em dishañvala hom brezhoneg deus hini Kernev.\nKontet hon eus en daolenn dindan pet gwech e weler an dibenn -a er stumm-nac'h :\nstumm-nac'h gant an dibenn -a\netretout (gant pe hep an dibenn -a)\nbale ne valea ket 1 1 100%\nbevañ ne veva ket 1 1 100%\nboujañ ne vouja ket 1 1 100%\nbrankañ ne vranka ket 1 1 100%\nchom ne choma ket 4 15 26%\nchutañ ne chuta ket 1 1 100%\ndebriñ ne debra ket 6 8 75%\ndegas ne degasa ket 1 1 100%\ndeskiñ ne deska ket 2 2 100%\ndeviñ ne deva ket 2 2 100%\ndimeziñ ne dimeza ket 1 1 100%\ndireñjiñ ne direñja ket 1 2 50%\ndiskenn ne diskenna ket 1 1 100%\ndiskregiñ ne diskroga ket 1 1 100%\ndiskwel ne diskwela ket 1 1 100%\ndistignañ ne distigna ket 1 1 100%\ndizoblijañ ne dizoblija ket 1 1 100%\ndoujañ ne douja ket 1 1 100%\nevañ n'eva ket 5 5 100%\ngoull n'houlla ket 6 18 33%\ngoût ne oara ket 4 31 13%\ngwelet ne wela ket 3 3 50%\nhadañ ne hada ket 1 1 100%\nhejañ ne heja ket 1 1 100%\nheuilh ne heuilha ket 1 1 100%\nkanañ ne gana ket 3 3 100%\nkaozeal ne gaozea ket 13 17 76%\nkavet ne gava ket 7 12 58%\nkemer ne gemera ket 1 1 100%\nkerzhet ne gerzha ket 1 2 50%\nklask ne glaska ket 3 3 100%\nkoll ne golla ket 1 1 100%\nkomañs ne gomañsa ket 1 1 100%\nkomz ne gomza ket 1 1 100%\nkouezhañ ne gouezha ket 2 3 66%\nkousket ne gouska ket 1 1 100%\nkoustañ ne gousta ket 1 1 100%\nkrediñ ne greda ket 2 3 66%\nkregiñ ne groga ket 1 1 100%\nlabourat ne laboura ket 5 7 71%\nlâret ne lâra ket 4 10 40%\nmankout ne vanka ket 20 20 100%\nmenel ne vana ket 2 3 66%\nmervel ne varva ket 1 2 100%\nmirout ne vira ket 1 1 100%\npadout ne bada ket 1 2 50%\nplijout ne blija ket 6 54 11%\nrentañ ne renta ket 3 3 100%\nrespektiñ ne respekta ket 1 1 100%\nrespont ne responta ket 1 1 100%\nselaou ne selaoua ket 1 1 100%\nsellet ne sella ket 2 6 33%\nserriñ ne serra ket 1 1 100%\nsevel ne sava ket 2 2 100%\nsoniñ ne sona ket 2 2 100%\nsoñjal ne soñja ket 2 11 18%\nspontañ ne sponta ket 1 1 100%\nstagañ ne staga ket 4 4 100%\nstokañ ne stoka ket 1 1 100%\ntalvezout ne dalva ket 1 39 2,50%\ntelefoniñ ne delefona ket 2 2 100%\ntremen ne dremena ket 2 2 100%\nGwelet a raer zo a-bep-sort, etre verboù evel mankout hag a gemer an dibenn -a bep gwech ha reoù all evel talvezout ha ne gemeront ket anezhi nemet ur wech an amzer. Kalz a verboù n'eus ket nemet ur skwer pe daou dioute, ha trec'h an dibenn -a peurvuiañ.\nSeblantout a ra dimp e c'hall an holl verboù reizh kemer an dibenn-se. 153 gwech hon eus an dibenn -a diwar un hollad a 328. Ar pezh a ra un dregantad a 46,6%, da lâret kazi ur wech diwar div, un tamm mat memestra.\nUr goulenn a chom neuze, petra zo kaoz en deus hom brezhoneg lonket ken aezet an dibenn -a er stumm-nac'h, ar pezh n'eo ket gwir evit ar stumm-ya ? Gallet a reomp ober ar vartezeadenn e vez aezetaet an taol-mouezh drezañ. Ar verboù unsilabennek o gwrizienn-verb da skwer a deu da vezañ divsilabennek, gant an taol-mouezh war ar silabenn diwezhañ :\n(ne) sona ket\n(ne) sella ket\n(ne) vira ket\nGallet a ra aezetaat an distagadur e degouezhioù zo ivez. Aze e soñjer e-barzh ne respekta ket. Feiz, n'int ket nemet martezeadennoù...\nTangi YEKEL, eost 2019


Lec'hiadur Chouain e Kanton Balleroy hag en Arondisamant Bayeux\nEtrekumuniezh Communauté de communes de Bayeux Intercom\nKod INSEE 14159\nKod post 14250\nMaer Jean-Charles Dassonville\nGorread 3,15 km²\nLed 49° 12' 41" Norzh\nHed 00° 37' 59" Kornôg\nUhelder bihanañ 37 m\nUhelder brasañ 86 m\nPoblañs hep kontoù doubl 208 (2010)\nStankter 68 a./km²\nChouain a zo ur gumun eus departamant Calvados e Bro-C'hall.\nlazhet e voe tud nann-soudard e Chouain d'ar 7 a viz Even 1944 gant ur vombezadeg e-pad Aloubadeg Normandi ;\ndieubet e voe Chouain d'an 8 a viz Even gant tankoù Sherman an 8th Armoured Brigade hag ar 151st Brigade eus tirlu ar Rouantelezh-Unanet; stourm ar rejont ouzh ur rejimant alaman eus ar 352. Infanterie-Division. Antronoz e voe adkemeret gant kirri hobregonet ar Rannlu Panzer Lehr ha dieubet en-dro gant an 8th Armoured Brigade .\nIliz katolik Sant Varzhin  bet savet en doare romanek; chom a ra lodennoù eus an XIIIvet kantved, adkempennet eo bet meur a wezh; ouzhpennet e voe ur chapel aotrouniezhel en XVIIIvet kantved gant tiegezh Hermérel gant bezioù enni .\nKastell Belval, bet e piaou tiegezh Hermérel .\nUn ti kozh nobl e-tal an iliz .\nBered ar C'hommonwealth: Jerusalem War Cemetery\nRouantelezh-Unanet 46 (unan anezhe chomet dianv)\nUr vered eus an Eil brezel-bed eo. Digoret e voe e penn kentañ miz Even 1944 evit beziañ ar soudarded marvet en emgannoù start p'edo an Alamaned o klask adtapout Bayeux e-pad Emgann Normandi.\nPeulvanig e Jerusalem Crossroads e koun marv c'hwec'h soudard breizhveurat ha pemp den nann-soudard, ar re-mañ a voe lazhet gant ur vombezadeg gant ar Re Gevredet en Douet e Chouain d'ar 7 a viz Even 1944 .\nTreuzet eo ar gumun gant ar stêr Seulles.\n↑ daou hervez ar CNRS Mémorial des victimes civiles en Normandie\n↑ pemp hervez al lec'hienn Normandie 44 - La Mémoire Normandie 44 - La Mémoire\n↑ Arcisse de Caumont, Statistique monumentale du Calvados, Arrondissements de Vire et de Bayeux, Embannadurioù Hardel, Caen, 1857, Levrenn 3, pajennoù 388-391\n↑ Arcisse de Caumont, Statistique monumentale du Calvados, Arrondissements de Vire et de Bayeux, Embannadurioù Hardel, Caen, 1857, Levrenn 3, pajenn 392\n↑ In Memories, luc'hskeudennoù\nAdtapet diwar « https://br.wikipedia.org/w/index.php?title=Chouain&oldid=1860220 »\nKemmoù diwezhañ degaset d'ar bajenn-mañ d'an 5 Gen 2020, da 17:53.


Céline Dréan - Breizh ha liesseurted\nAn traoù kentañ graet gant Céline Dréan a zo gouestlet d’ar filmoù bevaat. Mont a ra da c’houde war hent ar produiñ, dedennet ma’z eo gant ar skrivañ. Dont a ra brav he labour ganti hag ur sevenerez a-vicher eo deuet da vezañ. Studiet he deus bed ar bannoù-treset, graet poltredoù kaer, hag ivez ar c’hentañ web-teulfilm a-bouez produet ha graet penn-da-benn e Breizh, Dans les murs de la casbah. Anat eo n’he deus ket echu da ijinañ stummoù nevez d’ober.\n“E gwirionez ne gredan ket em eus bet er penn kentañ ur c’hoant bras d’ober filmoù daoust din studiañ ar sinema.\nKroget e oan da labourat war dachenn ar produiñ a-raok seveniñ, gant ur skipailh en deus roet c’hoant din da vont war-raok gant ar vicher-se : Vivement Lundi e Roazhon. Paouezet e oan zoken ur mare gant ma c’hounskrid er skol-veur pa oan o labourat war ar filmoù Romance gant Catherine Breillat hag Intimité gant Patrice Chéreau. Hag ouzhpenn-se e labouren ivez evit festival sinema Roazhon, Travelling.\nEn enep, plijout a rae din kalz sikour oberourien da skrivañ evit ar sinema pa vezent o produiñ. Kensevennet em eus neuze e 2004 gant Jean-François Le Corre, produour e ti Vivement Lundi, ar film Pollux super-star. Daou vloaz goude em eus filmet Rodrigue, as-tu du coeur ?, war roudoù Le Cid ha Corneille.”\nNevez ’zo eo krog Vivement Lundi gant un dastumad filmoù anvet l'Histoire par la bande evit dizoleiñ oberourien bannoù-treset, gant skeudennoù hag dre o levrioù. Céline a yelo e darempred gant Emmanuel Guibert (en deus kenlabouret gant Daniel Lefèvre, luc’hskeudenner en Afghanistan, evit al levr le Photographe) evit komz eus e levr diwar-benn buhez Alan Ingram Cope, soudard kozh brezel Vietnam.\nEr film La mémoire d'Alan (2007) e reer anaoudegezh gant Emmanuel Guibert neuze, hag e levr bannoù-treset a zo un digarez evit anavezout tud ha komz. En he bleud emañ Céline hag e 2010 gant le Veilleur e kendalc’h gant he donezon da dennañ poltredoù kaer ha kizidik.\nUn drilogiezh embannet e ti Delcourt a zo bet un digarez da gomz diwar-benn Séra, ur Gall-ha-Kambodjad harluet e Pariz. Un skrid danevell kemplezh, ur genedelezh fromus, meur a abeg eviti da zonaat he labour ha da vont pelloc’h. En tu-hont d’an dilavar, gant fiziañs an treser Séra, e teu Céline a-benn da deneraat hor c’halonoù dimp-ni ivez.\n“Ne gomprener ket diouzhtu perak eo pouezus ur film evit an unan. Diwezhatoc’h em eus komprenet em boa heuliet un hent ennañ temoù ar vemor, an hêrezh, ar maberezh, danvez da brederiañ war ar pezh a virer... hag ar pezh a lezer a-gostez. Un heklev da'm zreuz er vuhez.”\nKejañ a ra neuze gant ur sokioyezhoniour eus Roazhon, Réda Sebih. Gantañ e sevenno Dans les murs de la casbah, ur web-teulfilm produet gant Vivement Lundi e 2011, gant sikour ur skipailh a-bezh, en o zouez emañ Aurélie Angébault, produerez, ha Jean-François Le Corre, evel-just.\n“Ur raktres a-stroll eo, c’hoant ganimp sevel ur film evit an holl en ur bediñ skolveuridi da gomz, derc’hel a ra kont eus mentoù disheñvel casbah Aljer, ul lec’h kozh-kozh e-kreiz ar gêr wenn, karget a istor met gant tud o chom enni ha bev-buhezek, ha gweladennet gant diavaezidi. Ret e oa neuze ijinañ ha merkañ mat dre belec’h mont er c’hasbah, lec’hioù enklask ha krouiñ treuzelloù. Ur preder entanus en deus heñchet ac’hanon war-zu framm ar web-teufilm.\nDa’m soñj e c’heller e-mod-se dispakañ temoù luziet, pa ranker war ar memes tro dilezel an danevellañ linennek. Hejet on bet gant ar redioù nevez-se, padelezh ha pounnerded ar raktres, met lorc’h a zo ennon bremañ p’o deus an Aljerianed un digor war o Istor, war ar rouedad,e pep amzer, aes ha digoust.”\nPriziet eo bet an teulfilm-mañ meur a wech er bed a-bezh.\nDa c’houde e 2013 e sevenno Pascaline et Klara, diwar-benn div studierez hag a lak preder en o dazont; sokiologiezh ar pemdez, tener ha buhezek.\nEvit ar mare eo deuet en-dro d’ar filmoù bevaat : Dis-moi Dimitri a zo bet produet gant Vivement Lundi. Ur teulfilm hir zo ivez war ar stern...\nE bed an teulfilmoù emañ bepred Céline Dréan o krouiñ hag oc’h ijinañ !


Journal de Renaud Camus, jeudi 16 octobre 2014\ncréée le vendredi 17 octobre 2014, 11 h 56\nmodifiée le vendredi 17 octobre 2014, 12 h 01Jeudi 16 octobre 2014, minuit et demi. J’avais espéré finir ce matin la quatrième et dernière (j’espère) couche d’écriture et de relecture de La ~~~~~~~~~~~~~ ~~~~ prénoms, ~~~~~ ~~~ ~~~~~~~ ~~~ ~~~ ~~~~~~~~, ~~~ ~~~~~, ~~ ~~~~ consumée par les ~~~~~~~~~ ~~~ ~~~~~ (~~~~~~ ~~~~~~~ Tartuffe).\nJe ~~’~~~ ~~~~~~ ~~~~~ ~~~~~~~~~~~ ~~~~~~~~ ~~~~~~’~~ ~~~~~~~~ ~~~~~ ~~~~~, ~~~~~~~~~~~~ ~~~ ~~~~~~ ~~~~~~~~, ~~~~ ~~~~~~~ ~~~ ~~~~~~~~ ~~~~~~~~ ~~~~~~~ ~~~ XVIIe Chambre, qui m’explique ~~~’~~~ ~~~~ ~~~~~~~~~ ~~ ~~~ ~~~~~~~~~~~ ~~~ ~~~ ~~~~~~ ~~~~~~ ~~~ ~~~’~~~ ~~~~~~~~~ ~~~~ ~~~ ~~~~ ~~~~~~~~~~~~ ~~~~~~~~~~~~~ ~~~~ ~~~~~~~~. ~~~ ~~~~~~~~~ ~~~~ ~~~~ ~~~~~ ~~~~ ~~~ ne puis le ~~~~ ~~~~~~~, ~~~~~~~ ~~~~~~ ~~’~~~~~~~ ~~~~ ~~’~~~ ~~~~~ ~~~~ ~~~ ~~~ ~~~~~~~~~~~~~~~ ~~~~ ~~~ ~~~~ ~~~~~, ~~~~ ~~~ ~~~ ~~~~~~~~~ ~~~~~~~~~ ~~~ ~~~~~~~~ ~~~~ ~~~~~~ ~~~~~~~ ~~~~~~ de Coûteaux, le ~~~~~~~~~~ ~~~ ~~~~~, ~~~ ~~~ ~~~~~~~~~ ~~~~ ~~~~~ ~~ ~~~~~~~~~~ ~~’~~~ ~~ ~~’~~~~~~, ~~~~~~~~ ~~~ ~~~~. ~~~~~ ~~~~~~~~ ~~’~~~~~~~ ~~~~ ~~~~~~~~~ ~~’~~~~ ~~~~ ~~~~~~~~~ — ~~~ ~~~~, en effet, à ~~~~ ~~~~~, ~~~~~~~ ~~~~~, ~~~ ~~~~~ ~~~ ~~~~~~~~ ~~~ ~~~ ~~~~~~~ ~~’~~~~~~~~~ ~~~~~ ~~~~~~~~ ~~~~ ~~~~~~~~ ~~ ~~~~~~~~. ~~~~~ ~~~~~~~~~~ ~~~~ ~~~ ~~~~ ~~~~~~~~~ ~~~~~~~~~ ~~~ ~~~~~ tard (demain, maintenant…) ~~~~ ~~~~~~~~~ ~~~~~~~~~~~~ ~~~ parrainage, ~~~ ~~~~~~, ~~~’~~~ ~~~ ~~~~~~~~. ~~~ ~~~~~~~~~~ ~~~ ~~~~~~~ ~~~ tweet :\n« Dans ~~~ ~~~~~~~ ~~~ ~~~~~-~~~~~~ ~~~~~~~~~ ~~’~~~~ ~~~~ ~~~~~~~~~, ~~’~~~~~~~~ ~~~~ ~~~~~~~~ à Me Karim ~~~~~~~~ ~~~~~ ~~~ ~~~~~~~~~~~ ~~~ Siel. »\nSur ~~~~~, ~~~ ~~~~~~, ~~~~~ ~~~ ~~~~~~~~~~ ~~~~~~~~~ ~~~ ~~~~~~~~~, ~~~~ ~~~~~~ ~~~ ~~~~~~~~~, ~~~ ~~~~~ ~~~ ~~~~~~~~~ ~~~~~ ~~~ ~~~~ ~~~ de fin de ~~~~~~ ~~~~~~~. ~~~~~~~~ ~~~ ~~~~ ~~~~~ ~~ ~~~~~~~~~ ~~~~~~, ~~~ ~~~~ ~~~ ~~~~~~~ ~~~~~ ~~~ ~~~~~~~ — ~~’~~~~ ~~~~~ ~~~~ ~~~~ ~~~ ~~~ ~~’~~~~~~~~~~, ~~~ ~~~~ ~~~~~ question des tribunaux, ~~~~~ ~~~~~~~~~~~~~ ~~~ ~~~~~~ (~~~~~ ~~~ ~~~~~~). ~~~~~~~ ~~~~~~~~~ ~~’~~~~ ~~~~ ~~~~~~~~~ ~~ ~~~ ~~~~~~~ ~~~~~~~~~~~, ~~~~~ ~~~~ ~~~~~~~~~~ ~~~~~~~~~~ ~~~~~~~~~~~ ~~~~~ ~~~~~~~~ ~~~~~ ~~~~ ~~~~~~ ~~~~~~ de position en ~~~~~~~ ~~~ ~~’~~~ ~~~~ ~~~~~~~ ~~~~ ~~’~~~~~~ ~~~~~~ ~~~~ ~~~~~~~~~~~~ ~~~ guerre.\nVoilà ~~~~ ~~~~ ~~~~~ ~~~~~~~~~~. ~~~ ~~~~~ ~~~~ ~~~~~~~~~~~-~~~, ~~~~~~~~~~~ ~~~ ~~~~~~~~~ ~~~~~~~~, ~~~~~~~ ~~~ ~~~~~~~~ de me rappeler — ~~~ ~~’~~~~ ~~~~~~~ ~~~ ~~~~~ ~~~~~ ~~~~~~~ ~~~ ~~~~~~~~~~, ~~~~~~ ~~~~~~-~~~~~. ~~~~ ~~~~~~~~~~ ~~~ ~~~~~~~~~~ ~~~~~~~~~~~~~, ~~ ~~~~~~~~, ~~~ ~~~~~~~ ~~~~ ~~~~ ~~~~~~~ ~~’~~~ ~~~ ~~’~~~~~~, le reproche le ~~~~~ ~~~~~~~~~~ ~~~ ~~~~~ ~~~ ~~’~~~~~~ ~~~~~~ ~~~ manipulation, ~~~~~~ ~~~~~~~~~~~ ~~ ~~’~~~~~~ ~~~~ ~~~ ~~~~~~~~~, ~~~ ~~’~~~~~~~~~~~, ~~’~~~~ ~~~~. ~~~~~~~~ ~~~~ ~~~~~~~~~~~~~ ~~~~~~ ~~~ ~~~~~~~~~ ~~~~~ bien les raisons ~~~~ ~~~~~ ~~~~ ~~~ ~~~ ~~~~~ ~~~~~~ ~~’~~~~~~~~~~~ ~~~~ ~~’~~~ ~~~~~ ~~~ ~~~~ ~~~~~~~~~~~, ~~~~~, ~~~~~~~ ~~~ ~~~~. ~~~~~ ~~~~~~~ ~~~ ~~~~~~~~~~~ ~~~~~ ~~~ ~~~~~~, ~~~ ~~~~~~~ de ne mécontenter ~~~~~~~~~, ~~~ ~~~~ ~~~~~ ~~~~~~~~~ ~~~~~~ ~~~~~~~ ~~~~~~~~, ~~~~ ~~~~~~~~ ~~~~~~ ~~~~~~~~~~~ ~~~ ~~~~~~~~~ ~~~~~~~~~~~~~~ ~~~ ~~~ ~~~ ~~~~~ ~~~~~~~ mettre :\n« Cher ~~~~~~ Ouchikh,\n« me ~~~~~~ ~~~~~ ~~~~ ~~~~~~~~~~ bien embarrassante. Paul-Marie ~~~~~~~~~ ~~’~~ ~~~~~~~ ~~~ ~~~~~~ ~~~ ~~~~~ ~~~~~~ ~~~ ~~~~ ~~~~~~~ ~~~~~~~~~~~~~. ~~~~~~ ~~~~~ ~~~ ~~~~~~ ~~~ ~~~ ~~~~~~~~ ~~~~~~~ ~~~~~~~~~~ ~~~~~~~~, ~~’~~~~~~~~ ~~ ~~~~ ~~~~~~ ~~~~~~~~~ d’amitié, d’affection, même, ~~~ ~~~~~~~~~~ ~~~ ~~~ ~~~~~~~~. ~~~ ~~~ ~~~~ ~~~~, ~~~~~ ~~’~~~ ~~’~~~~ ~~~~ ~~~~~~~~~ ~~~~~~~ ~~~~~ ~~~~~ ~~~ ~~~~~~~~~~~ ~~~ ~~~~~, ~~~~~~ ~~~~ ~~~~~ ~~’~~~ ~~~~~~~~~~ ~~~~~ — et ce ~~~~~~ ~~’~~~~~~ ~~~~~ ~~~ ~~~~~~~ ~~~~ ~~~~~~~~ ~~~~~~~~ —, ~~~ ~~’~~~ ~~~~~~~ ~~~~ ~~~~~~, ~~~~~~ ~~~~~ ~~~~~, ~~~~ ~~~~~ ~~~~~~~~~~~. ~~’~~~ ~~~~~~~~~ ~~’~~~~~~~ ~~~~~ ~~~~~, ~~~~~~~~~ ~~~ ~~~~~~~~~~ pour votre personne ~~~ ~~~ ~~~~~~~~~~~~~~ ~~~~~ ~~~~ ~~~~~~, ~~~~~~~~~ ~~~ ~~~~~~~~~~ ~~ ~~~~~~ ~~~~~~~~ ~~~~~ ~~~ ~~~~~~ ~~~~~ ~~~~~ ~~’~~~~~ ~~~~~~~~ ~~~~~~~ ~~~ ~~~~~~~~ ~~~~~ ~~~~~~~~~~~~~~~~~, ~~~~~~~~~~~ ~~~ ~~~~~~~. Mais vous comprendrez ~~~~ ~~~ ~~~ ~~~~~ ~~’~~~~~~~~ ~~~ ~~~~~~ ~~~~~~~ ~~~ ~~’~~~~ ~~~~~~ ~~~ ~~~~ ~~~~ ~~~ ~~~~~ ~~~~~~~ ~~~~ ~~~~~~ ~~~~ ~~~~~~~~~, ~~~~ ~~~~~ ~~ ~~~~~~~~~~ ~~’~~~ ~~ l’autre.\n« La leçon de ~~~~~ ~~~~~ ~~~~ ~~~~~ ~~~~~~ ~~~~ ~~~ ~~~~~~~ ~~~~~~ ~~~ ~~~ ~~~~~~ ~~~~~~~~ ~~~~ ~~~~~~~~~, ~~~~ ~~~ ~~~~~~~~ ~~~~, ~~~ ~~~~~, ~~~~~~~ ~~~ ~~’~~~~~~~~~~~ pas.\n« Veuillez ~~~~~~~~~ ~~’~~~~~~~~~~~ de mes regrets, ~~~~~ ~~~~~~ ~~~~~~~~, ~~~ ~~~ ~~~ ~~~~~ amitié,\n« Renaud Camus »\nLe ~~~~~~~~ ~~~ ~~~ ~~~~~~ ~~~~ ~~~~ ~~~ ~~~~~~ ~~~~~ ~~~~~ ~~~~ ~~~ ~~~~~~ ~~~ ~~~~~~~~~ ~~~~~~~~~ ~~~~~ ~~~ côté ou pour ~~’~~~~~~ ~~~~ ~~~~~ ~~~~~~~~ ~~~ ~~~~~ ~~~ ~~~~~~~~~~ ~~~~~~~~~ ~~~~ ~~~~~~ ~~~~~. ~~~~ ~~~ ~~~~~ ~~~~~~~~~~ ~~~ ~~’~~~~~~~~, ~~~ ~~~ ~~’~~~ ~~~~~~~~~~ ~~~~~ ~~~~ ~~~~~~~, ~~~ ~~~~ est loin d’être ~~~~~~~, ~~~ ~~~~~ ~~~~~~~ ~~~ ~~~~~ ~~~ ~~~~~~~~~, ~~~ ~~~ ~~~~~~~ : ~~~~ ~~~~~ ~~~~~ ~~~~~~~~~~ ~~~~~ ~~ ~~~~ ~~.~~.~~. ~~~ ~~’~~~~~~~ ~~~~~~ ~~~~~~~~~ ~~~~ ~~~ ~~~~~~~~~~ ~~~~~, O.P.A. dont Me ~~~~~~~~ ~~~~~~~ ~~’~~~~~~~~~~~, ~~~ ~~~~ ~~~ ~~~~~~~ ~~~~ ~~~ ~~~~~~~ ~~~ ~~~ ~~~~~~~~~~~~~~ “~~~~~~~~~~” ~~~~~ ~~~ ~~.~~., ~~~~~~~~~~~ ~~~~~~~~~ ~~’~~~~~~~~~~~ ~~~ ~~’~~~~~~~~~~~~~~~. ~~~~~~~~~ ~~~ ~~~~~~~~~ ~~~~~ ~~’~~~~~~, contrairement à lui ~~~~ ~~~~~~~~~~ ~~~~~~~, ~~~~~~~~ ~~ ~~~~ ~~~~~~~~-~~~, ~~~~ ~~~ ~~~~ ~~~~~~~ ~~~~~ ~~~~~~~~~~ ~~.~~. — ~~ ~~~~~ ~~~~~ ~~~~~~ ~~~ ~~’~~~~~~~ ~~~~~~ ~~~ ~~~~~~~ ~~~~ ~~~~ ~~~~~~~~ n’ont pas chanté ~~~~~ ~~~~~ ; ~~~~~ ~~~ ~~~ ~~~~~~ ~~~~ ~~~~ ~~~~~ ~~~~~~~~~ ~~~~~ ~~ ~~~~~ ~~~~~~.\nvoir l’entrée du jeudi 16 octobre 2014 et ses 2 images dans Le Jour ni l’Heure


Axel von Fersen ar Yaouankañ - Wikipedia\nAxel von Fersen ar Yaouankañ\nUr pennad Axel von Fersen zo ivez.\nHans Axel von Fersen, pe Axel von Fersen ar Yaouankañ (Stockholm, 4 Gwengolo 1755 – idem, 20 Mezheven 1810) a oa ur c'hont ha diplomat svedat, brudet e garantez ouzh ar rouanez Marie-Antoinette Bro-C'hall. Ken brudet all en e vro eo e varv kriz, lazhet gant an engroez.\nPoltredet gant Carl Frederik von Breda (c. 1800)\n1.1 En Bro-C'hall\n1.2 En Amerika\n1.3 En Sveden\nMab e oa d'ar feld-marichal Fredrik Axel von Fersen ha d'e bried, ar gontez Hedvig Catharina De la Gardie. Mab-bihan e oa d'ar jeneral Hans Reinhold von Fersen, ha breur da Sophie von Fersen, kontez Piper, ha da Hedvig Eleonora von Fersen, kontez Klinckowström. Kenderv e oa da Augusta von Fersen, serc'h d'an dug Karl (ha danvez-roue), ha d'he c'hoar Ulrika von Fersen, o-div dimezelled a enor (Hovmästarinnan) gant ar rouanez Sofia Magdalena, ha niz e oa d'ar skiantourez Eva Ekeblad.\nEn 1774 edo oc'h echuiñ e Dro Vras dre Europa, evel ma oa ar c'hiz e-touez ar yaouankizoù a ouenn uhel hag a glaske gwellaat o deskadurezh, pa erruas e Bro-C'hall. E lez Versailhez e sache ar selloù, dremmet kaer ha korfet brav evel ma oa. Diwar ebenn e skrive Kont Creutz, kannad Sveden, da roue Sveden, Gustav III :\nEus an holl Svediz a zo bet amañ em amzer-me ez eo an hini a voe degemeret ar gwellañ e touez an dud uhel. Brav zo bet graet dezhañ e tiegezh ar roue. N'hall den bezañ en em zalc'het furoc'h ha dereatoc'h egetañ. Ken kaer dremmet ha speredet evel ma oa ne c'halle nemet ober berzh er gevredigezh, ha se en des graet penn-da-benn.\nD'an 30 a viz Genver ec'h en em gavas gant an daofinez Marie-Antoinette Aostria, incognito, e korolladeg ar C'hoarigandi. Distreiñ a reas goude da Sveden. D'an 10 a viz Mae e oa marvet ar roue Loeiz XV, ha setu Loeiz XVI deuet da vout roue, ha Marie-Antoinette rouanez. E miz Eost 1778 e teuas Axel en-dro war e giz da lez Versailhez. Ne oa ket bet ankounac'haet gant ar rouanez: pa en gwelas e lavaras: "Sed aze un anaoudegezh kozh !" Hag an holl el lez a wele a-walc'h e rae-hi war-dro ar paotr yaouank gant aked.\nMet Fersen en devoa c'hoant da vrezeliñ ivez.\nD'an 20 a viz Genver 1780 e voe anvet da goronal en ur rejimant troadeien alaman, ha kuit ez eas da Amerika e dibenn miz Meurzh 1780, makemeras perzh e Brezel Dizalc'hted Stadoù-Unanet Amerika dindan Kont Rochambeau.\nPlijout a rae Axel von Fersen da Rochambeau\nPa zistrozas da Sveden ec'h adstagas da labourat evel diplomat. En 1792 e voe lazhet ar roue Gustav III, hag anvet breur ar roue da rejant eus 1792 da 1796. Hennezh, ar priñs Karl, dug Södermanland, a voe anvet da roue evel Karl XIII kalz diwezhatoc'h. Fersen a gollas e labour evel kalz eus mignoned ar roue marv.\nPa voe roet ar gurunenn gant ar rejant d'e niz Gustav IV Adolf, mab Gustav III, e voe roet e gargoù dezhañ en-dro.\nEn 1797 e voe kaset evel kannad Sveden da sinañ feuremglev Rastatt, met trouz a reas ar C'hallaoued a-enep dezhañ, ma voe ret dezhañ kuitaat ar vodadeg.\nEn 1801 e voe anvet da riksmarskalk ( Marichal ar Rouantelezh), ministr ha kanseller Uppsala, met displijout a reas d'ar roue pa enebas krenn ouzh ar brezel a-enep Prusia, ur brezel c'hoantaet gant ar roue Gustav IV evit kastizañ Prusia hag a nac'he aloubiñ Bro-C'hall.\nEn 1809 e voe diskaret Gustav IV gant un taol-stad steuet gant pennoù an arme, ha Fersen a chomas neptu, met an holl a soñje e oa tomm ouzh ar priñs Gustav, mab da Gustav IV. En 1810 e voe anvet Christian-August, dug Augustenburg, da briñs-pennhêr Sveden, met mervel a reas ur pennadig goude. Hervez ar vrud e vije bet kontammet gant Axel von Fersen.\nMarv Axel von Fersen, lazhet gant an engroez.\nD'an 20 a viz Mezheven 1810 e oa obidoù Christian-August, hag ar riksmarskalk Axel von Fersen a oa bet karget da ambroug ar c'horf e kêr Stockholm. Kabaduilh a voe ha lazhet e voe Fersen a daolioù mein gant an engroez dirollet, mac'het e gorf dindan an treid, dirak ar soudarded na rejont van ebet. Krediñ a reer e voe aozet kement-se gant Karl XIII evit kaout an dizober eus unan eus e enebourien.\nE c'hoar Sophie von Fersen a voe heskinet ivez, met dont a reas a-benn da dec'hel. Tamallet e veze-hi ivez eus marv ar priñs pennhêr. Se zo kaoz e c'houlennas ma vije graet un enklask gant al lezvarn diwar-benn ar perzh he dije kemeret e marv ar priñs. Didamallet e voe.\nUn toullad mizioù goude ar muntr e voe didamallet Axel von Fersen hag e diegezh eus marv Carl August. Beziet e voe gant lid ha pompad. Sophie von Fersen a guitaas Stockholm da vont da Kastell Löfstad, e-tal Norrköping. Ur monumant a savas e koun he breur ha skrivet warnañ: Åt en oförgätlig broder, mannamodet uti hans sista stunder den 20 juni 1810 vittna om hans dygder och sinnes lugn ( D'ur breur diankouaus, e galonegezh en e amzer diwezhañ d'an 20 a viz Mezheven 1810 a ziskouez splan e vertuzioù hag e goustiañs direbech.)\nAdtapet diwar « https://br.wikipedia.org/w/index.php?title=Axel_von_Fersen_ar_Yaouankañ&oldid=1896680 »\nDernière modification le 2 Meu 2021, à 18:25\nKemmoù diwezhañ degaset d'ar bajenn-mañ d'an 2 Meu 2021, da 18:25.


Kaozeal:Wikipedia - Wikipedia\nDiwar-benn "reizh" ar ger Wikipedia[kemmañ ar vammenn]\nKavout a ra din eo aet un tammig re vuan ar merour o lakaat petra oa reolenn nevez Wikipedia war ar poent-se. Ne'm eus ket gwelet kement-se en diviz, nemet marteze un dreuzkomprenadenn eus un dreuzdisplegadenn graet war-lerc'h unan eus ma evezhiadennoù (ma tiskouezen e oa bet graet hepken gant Wikipedia gourel betek ar 1añ a viz Gouere 2010); An amprestoù war-eeun diwar yezhoù alla vez gourel e brezhoneg koulz bewech ("pizza" zo gourel e brezhoneg, "propaganda" ivez, etc, gwelet Geriadur an Here).--Trec'hlid mitonet 8 Gou 2010 da 10:09 (UTC)\nGwregel eo pizza el levr "Ar 100 ger kentañ e brezhoneg" (Skol an emsav) a vez implijet stank er skolioù brezhonek. --Ex-Smith 8 Gou 2010 da 10:20 (UTC)\nN'on ket sur e oa ken anat-se e oa Wikipedia gourel betek ar 1añ a viz Gouere 2010, met sur on ne oa displegadenn ebet, pezh n'eo ket fall da gaout en un holloueziadur.\nGwir eo ivez a-hend-all e vez prim tud zo da lakaat o c'hoant da reolenn: Hastañ goustad ne rafe ket a zroug.\nA-hend-all, gwir eo, e kavan gwell lakaat gourel ar gerioù amprestet dre vras: ar c'hokakola, ar pizza. Ha sed un arguzenn a-benn ar fin, ha ne oa ket bet dispaket a-raok. Bianchi-Bihan 8 Gou 2010 da 12:04 (UTC)\nGourel eo ar cy:wicipedia kembraek abalamour ma'z eo ur "cy:gwyddoniadur (holloueziadur), ger gourel. Ne vije ket fall ma c'hallje talvezout evit ar brezhoneg: met da neuze e vije gwregel an holl stêrioù ... Bianchi-Bihan 8 Gou 2010 da 12:13 (UTC)\nRespont war an danvez ha ket war ar dagadenn[kemmañ ar vammenn]\nOpala, war a seblant em eus lennet re vuan an eskemm. Kredet 'm boa e oas a-du gant kinnig Bianchi, ha dre-se ne welen enebiezh ebet a-berzh den. Hag evit ma yafe an traoù war-raok em eus klokaet ar pennad-mañ. Met ma n'eo ket a-du an holl avat e vo mat kenderc'hel da gomz. A galon, ha digarez evit ar c'hemmesk. --Y-M D (kaozeal) 8 Gou 2010 da 13:07 (UTC)\nJener[kemmañ ar vammenn]\nKendrec'het on gant an arguzennoù a-du gant ar jener gourel. Souezhus eo ne vije ket bet kaoz eus se er bloavezhioù tremen. Kinnig a ran ar c'hemm-mañ: []. Ne viro ket a zerc'hel da gaozeal, gant arguzennoù, evel ma tere en un holloueziadur. Bianchi-Bihan 8 Gou 2010 da 15:53 (UTC)\nSoñjomp ivez e gerioù a-seurt gant "ar Burqa" a zo bet lakaet gourel war-eeun, en un doare naturel, a lavarfen-me hep bezañ nec'het gant ar galleg "la burqa" pe an alamaneg die Burka.--Trec'hlid mitonet 9 Gou 2010 da 09:01 (UTC)\nUn arguzenn vat all. Mat e vije sevel ul listenn eus ar gerioù-se. D'am meno e vez gourel ar gerioù amprestet en un doare naturel peurvuiañ ma ne vez ket lakaet un dibenn-ger gwregel : ur bank, met ur valizenn. Bianchi-Bihan 9 Gou 2010 da 13:56 (UTC)\nYa, evel-just. Gallout a rafed lavaret ivez amprest kriz pa ne vez degaset dibenn ebet na cheñchamant all ebet (lakaomp "polka, ar polka"). Pa vez lakaet un dibenn "-enn" pe "-iezh" e cheñch an traoù, anat eo. Gwelet da skouer: "klinik" / "ar c'hlinik" (gourel), pe "ar glinikenn" (gwregel).--Trec'hlid mitonet 12 Gou 2010 da 08:22 (UTC)\nAdtapet diwar « https://br.wikipedia.org/w/index.php?title=Kaozeal:Wikipedia&oldid=767827 »\nKemmoù diwezhañ degaset d'ar bajenn-mañ d'an 12 Gou 2010, da 08:22.